text:
Mu nyandiko umugabo Alain Patrick Ndengera aherutse gutangaza ku mbuga za Internet zitandukanye, aravugako kuva aho akubukiye mu Rwanda mumpera z’umwaka turangije yabonye ko nubwo abanyarwanda benshi bakomeje gushishikazwa n’ikibazo cyo kuba Kagame yazongererwa izindi Mandats zo kuguma ku butegetsi, abandi bahugiye mu bya FDLR, we abonako ibyo bibazo atari byo by’ingenzi, ko ahubyo icyo yabonye cyihutirwa ari ikibazo cy’urubyiruko rukomeza kwiyongera kandi nta kazi rushobora kubona bityo ejo hazaza ry’urwo rubyiruko ikaba idateye amabengeza kandi yagombye guhangayikisha buri munyarwanda.
Tuzi ko uyu mugabo Alain Patrick Ndengera uba muli Canada ari muri bamwe biyumvamo ingufu nshya , amaraso mashya ugereranije n’abakuru babo bigeze kuba mu butegtsi cyangwa bakiburimo. Akaba rero ari muli babandi biyita « nouvelle génération » nubwo mu by’ukuri uko imyaka igenda ishira nabo bagenda bagana mu yindi catégorie (abenshi muli bo barengeje ubu imyaka 40, mu gihe ba Mobutu, Kadhaffi, Kabila, Kagame, n’abandi benshi…bagejeje kuri iyo myaka benshi bari bamaze imyaka irenga nibura itanu ku butegetsi, ariba Perezida !!!).
Tuzi kandi ko AP Ndengera yiyemeje kuyoboka Leta ya FPR akanayisezeranya ko azajya ayikorera isesengura ariko atabarizwa ku mwanya uzwi uyu n’uyu mu butegetsi bwayo : ibyo ni we wabitwibwiriye. Ngo yaba yarashinze n’ikigo cyo gusesengura no kwiga ibijyanye n’imitegekere mwiza y’u Rwanda, uretse ko nta mahame remezo ry’icyo kigo cye njye ndabona. Ndakeka rero ko ari muri urwo rwego yazanye iriya « débat » ku mbuga. Agomba kubishimirwa kuko akora akazi yiyemeje kandi akagakorana umurava.
Ibyo numvikanaho na Alain Parick Ndengera
Koko nanjye nemeza ko ibibazo byugarije u Rwanda cyane atari « mandats » za Kagame ziziyongera cyangwa kuba ngo hariho « épouvantail » yitwa FDLR. Birazwi ko mu gihugu cyose cy’Afurika mu gihe abaturage badafite urwinyagamburiro, n’amahanga akaba ashyigikiye ko ubutegetsi buriho buramba, kwiyongeza mandats, wahindura Constitutios uko ushatse, za Referendum wakoresha na magana angahe , byose bikagenda sawa sawa , bagatora OUI 99,99%. Ba Paul Biya se bamaze imyaka irenga 30, na Museveni umaze 29 barusha ubuhe bumanzi Kagame w’u Rwanda, kabishwe we « yararubohoje, agahagarika na Jenoside icyarimwe » ? Nawe yakukuza da akareba ko yaca agahigo k’abo bandi!
Ikindi numvikanaho n’umu « jeune » kandi « intiti » Alain Patrick Ndengera, ni uko rwose ikibazo cy’urubyiruko ari ingutu, kandi kizarushaho gukomera uko iminsi ihita. Sinasobanura uko giteye kurusha uko yabikora kuko we agikurikiranira hafi dore ko aba ari mu Rwanda kenshi kandi afite uburyo bwo kubona « les données » akeneye. Niba rero umuntu nka Alain Patrick Ndengera atinyuka akemeza no mu maso y’abategetsi ba FPR ko bazabangamirwa n’ikibazo cy’urubyiruko, ibyo kandi hari benshi bari barabibonye ariko badashobora kubigeza ku bategetsi, abari imbere mu gihugu bo babivuze bafungwa bazira icyaha cyitwa « kunenga imigambi n’imikorere ya Leta ». Kuko ngo umuturage agomba kwumva ko byose bigenda neza, ko n’ibitaragenda neza ubu, ari uko ubutegetsi bw’abahutu bwa Habyarimana butari bubyitayeho. Kuba we atinyuka kubibabwira na byo yagombye kubishimirwa.
Ibyo ntumvikanaho na AlainPatrich Ndengera
Arerekana ko ibibazo nka za mandats nyinshi za Kagame yakwiyongeza n’uko hariho umutwe wa FDLR, atari byo byihutirwa kandi by’ingutu ku Rwanda, ahubwo ko ikibazo gikomeye ari icy’urubyiruko rutagishobora kubona akazi, nanjye niko mbyumva. Nibyo koko, ikibazo cy’urubyiruko rwinshi rudashobora kuzabona akazi kirakomeye ku bihugu byose, ariko kugira ngo ugere kuri icyo kibazo, igihugu, imbaraga zose zigikorera (« les forces vives de la nation ») zigomba kuba zarageze mu rwego rwo gukorera igihugu nyine ! Ariko kugera ku bibazo by’imibereho y’abaturage (d’ordre social) ugomba guca ku bibazo bya politike, bikabanza bikava mu nzira , maze ibindi bigakurikira. Mu Rwanda, umuryango-Nyarwanda (La Société Rwandaise) uracyafitanye nawo ubwawo « Amasinde » ( des Contentieux sérieux) ku buryo ubu kwihanukira ukavuga ko abanyarwanda bagombye gutekereza ku bibazo by’imibereho myiza gusa nka kiriya cy’urubyiruko, uba utarutse cyane kandi amaherezo ntuzashobore kubibumvisha.
Ingero :
- AP Ndengera se aribwira ko abanyarwanda bishwe kuva le 01/10/1990 kugeza 1994 za Byumba na Ruhengeri ku mupaka wa Uganda, batazi icyo baziraga gusa ko ngo bari mu nzira z’abari baje gufata ubutegetsi bavuye Uganda, ibyo byose « babirengeje ho uruho rw’amazi » ubu ukaba wabasaba kwibagirwa no gushimira ababicaga ? (Nubwo babikora, babyina mu Kaniga, ku Mulindi, Mukarange, Kivuye, Butaro… igihe « abababohoje » baba baje kubasura, byabindi byo gukeza umutegetsi uriho !) ?
- Aribwira ko abatutsi babaga mu Rwanda muli 1994 bagize Imana bakarokoka bumva ko kubera RPF yafashe ubutegetsi byose byasubiye mu buryo banasobanukiwe n’iby’ababo bapfuye nk’ibitambo cyangwa nk’ikiraro cyo kugeza ku butegetsi abari bavuye Uganda?
- Aribwira ko abahutu barokokeye muli Zaïre babonye uko ababo bicwa nk’inyamaswa babyibagiwe noneho bakaba batekereza uko urubyiruko rwabo ruzarerwa n’abishe ababyeyi babo, maze ubwo butegetsi bukazashishikazwa no kurubonera akazi ?
- Aribwira ko abaturage ba Ruhengeri na Gisenyi aka kanya bibagiwe uko babamaze ho urubyaro ubwo babasohoraga mu mazu, basanga harimo umusore bakabica bose ngo bari bacumbikiye « Umucengezi », kugeza igihe hasigaye abashobora kwerakana cyangwa kugaragara ko barengeje imyaka 50 nibura ?
Uko bimeze ubu : ubwicanyi bwashavuje bamwe , abandi babwita « ubutwari n’intsinzi ». Kwica inzirakarengane kuko mudahuje ubwoko byabaye muli 1994, bikitwa n’abandi ko : « kwari ukwitabara ». Bityo nta mateka yumvikanweho abanyarwanda bagira. None ngo dutaruke turebe imibereho myiza y’abaturage !
Umwanzuro
Kuba Alain Partick Ndengera atekereza ku bibazo u Rwanda rufite, ni byiza kandi nuko abona ibibazo bitari byo aribyo bishyirwa imbere ari mu kuri. Ariko nawe agera aho agasimbuka cyane akazana kw’isonga ibibazo bidashobora kubonerwa umuti cyangwa ngo binavugweho gusa kuko igihe cyabyo kitariho. Ntiwavuga ibibazo by’imibereho myiza y’abaturage igihe ubutegetsi butemera cyangwa butazi umuturage icyo ari cyo. Ntiwavuga ngo ubutegetsi bushishikazwe n’uko urubyiruko rubona akazi kandi hagati aho ubwo butegetsi bugamije gucunga ko bamwe mu rubyiruko batarenga umutaru . Mbere yo gutekereza ku kibazo kireba imibereho myiza y’abaturage, abanyabwenge bacu nka ba AP Ndengera bagombye kubanza kureba niba « Amasinde » ya politike ari mu banyarwanda yaracocwe ; biti ihi se : bagasaba ko bakanda ibyo bibyimba, mbere yo gutekereza ku mibereho y’abaturage. Bitari ibyo, baba batubeshya babeshya n’amahanga, kandi ikinyoma kikazigaragaza bidatinze. Mbese AP Ndengera yigeze yumva proposition ya « Dialogue Inter-Rwandais Hautement Inclusif » ubutegetsi akorera bwakomeje kwamagana ?
Emmanuel Neretse
06/02/2015


c: text/html

text:
Amafunguro ya gufasha kongera ingufu mu mubiri
Mu byo dukora byose dukenera ingufu haba mu gukoresha ubwonko kimwe no gukoresha umubiri. Ndetse akazi gasaba gutekereza niko gasaba umubiri ingufu nyinshi kuko ubwonko ni cyo gice cy’umubiri gikoresha ingufu nyinshi aho bwiharira 20% by’ingufu zikoreshwa. Izi ngufu rero nta handi tuzikomora uretse mu mafunguro yacu ya buri munsi.
Nyamara amafunguro yose ntabwo anganya kuduha ingufu, ahubwo habaho n’azitwara cyane cyane nk’amafunguro agora igogora, nk’arimo ibinure bigerekeranye (tran-fats foods)
Hano twaguteguriye amafunguro atagoye kuboneka kandi aza ku mwanya w’imbere mu kuguha ingufu umubiri wawe ukeneye buri munsi.
Amafunguro y’ingenzi mu kuguha ingufu
-
Ibitonore bya soya
Ibitonore bya soya bitandukanye no kurya soya yumye niba ushaka ibikongerera ingufu kuko ibitonore bikungahaye kuri phytoestrogens zizwiho kuguha ingufu nyinshi. Gusa wibuke ko nta kubikaranga, ahubwo wowe togosa ushyiremo akunyu wirire.
-
Umuceri w’ikigina
Uyu ni umuceri utanyujijwe mu ruganda ngo bakureho agashishwa k’inyuma ku rutete (riz paddy). Uyu muceri uba ukungahaye kuri manganese, umunyungugu ufasha umubiri gukamura ingufu uzikura mu masukari na poroteyine bije mu byo wariye. Wawurisha imboga cyangwa agasosi k’inyama y’iroti (nubwo ngo iroti itagira isosi) ngombwa ni uko umuceri uwurya.
-
Ibijumba
Hari bamwe b’abanyamugi ngo bavuga ko batarya ibijumba kuko babiriye mu cyaro bakabihungira mu mugi nyamara burya niba ushaka ingufu ibijumba biri mu mafunguro azazikugezaho. Bikungahaye kuri beta-carotene ihindukamo vitamin A igeze mu mubiri ndetse na vitamin C bifatanya kurwanya umunaniro. Wowe bitogose byaba bihase cyangwa bidahase uteke agasosi cyangwa ibishyimbo byo kurisha nushaka ugerekeho. Ikizakwemeza ibyiza byabyo uzabihe umwana urebe.
-
Ubuki
Wajyaga wibaza icyo wasimbuza ibinyobwa byongera ingufu biva mu ruganda? Burya ikiyiko cy’ubuki kiguha ingufu zingana n’izo uhabwa n’agacupa kamwe ka bya binyobwa byongera ingufu. Wabushyira mu gikoma cyangwa icyayi, wabusiga ku mugati, wabufata bwonyine, ubuki ni ingenzi kandi burya buranakuvura.
-
Pome
Inkuru imwe ivuga ko pome imwe ku munsi yakurinda guhora kwa muganga. Si ibi gusa pome igufasha ahubwo inakongerera ingufu. Kuba ikungahaye kuri fibre bigusaba kuyihekenya umwanya, ibyo itandukaniyeho n’izindi mbuto bityo uko uyihekenya akanya niko ituma umubiri wawe winjiza ingufu.
-
Imineke
Imineke iri mu mbuto zikungahaye ku masukari anyuranye dore ko habonekamo glucose, fructose na sucrose. Si ibi gusa hanabonekamo fibre byose bikaba isoko nziza y’ingufu. Waba ugiye gukora imibonano cyangwa uyirangije, waba ugiye gukora siporo cyangwa uyirangije, waba ugiye kwiga, umuneke uzagufasha. Gusa uzibuke kutawurya nijoro kuko watuma ugira ibimyira byinshi cyane cyane iyo urwaye ibicurane.
-
Epinari
Izi ziri mu mboga umwana utangiye guhabwa ifashabere asabwa guheraho, umugore utwite asabwa kurya ndetse n’uwonsa agomba kwitaho. Ndetse n’ukirutse indwara asabwa kuzirya cyane kuko zikungahaye ku butare, bukaba urufunguzo rwo gukorwa kw’ingufu mu mubiri. wazitogosa, wazirya salade uzinyujije ku kariro gacye, wazivangamu isombe, epinari ni ingenzi.
-
Ifi ya salmon
Iyi fi ubusanzwe izwiho ko ikungahaye ku binure bya omega-3 nyamara si byo gusa kuko ibonekamo poroteyine, vitamin B3, B3, B6 byose bifasha umubiri guhindura ibyo wariye bigatanga ingufu. Wayirisha umuceri, wayirisha isosi ya epinari, wowe niba uyibonye yirye.
-
Amacunga
Akungahaye kuri potasiyumu, vitamin B9 na vitamin C. ntabwo azaguha isukari mu mubiri ahubwo atuma ingufu zawe ziyongera. Icunga kandi ririmo pectin na fibres, byose bizafasha umubiri wawe
-
Amagi
Mu mafunguro yose abaho amagi niyo akungahaye kuri poroteyine kurenza ayandi kuko 97% bya poroteyine irimo umubiri urayinjiza, ikaba ingana na 30% bya poroteyine ukeneye. Si ibyo gusa kuko n’ibyo imikaya yawe ikeneye ngo yiyubake byose mu igi wabisangamo. Poroteyine nazo zihindurwamo ingufu umubiri ubifashijwemo na manganese. Byiza ni ukuyarya atogosheje kandi burya niyo warya amagi 3 ku munsi nta kosa ririmo.
-
Ibishyimbo
Ibi byo ni ifunguro ryacu rya buri munsi abenshi bikaba bikungahaye kuri poroteyine n’amasukari. Ibishyimbo biribwa kwinshi. Wabirya imibaga, wabirya igihembe cyangwa ukabikaranga, ushobora no kubigereka ku bindi byo kurya.
-
Yawurute
Yawurute kuba ikomoka ku mata, bivuze ko ikungahaye kuri calcium. Nyamara kandi inabonekamo magnesium izwiho gufatanya na manganese mu gufasha umubiri gukurura ingufu uzikuye mu byo wariye. Ndetse imbuto ziba zavanzwemo ziri mu byongerera umubiri ingufu.
Src: umuti

robotstxt: allowed

filter: keep


text:
Urubyiruko rweretswe amahirwe interineti itanga
Mu bukangurambaga bumaze iminsi bukorwa ku ikoreshwa rya interineti yo mu bwoko bwa 4G, hagaragajwe uburyo urubyiruko rushobora kuyikoresha kugira ngo rugere ku iterambere rwifuza.
Kuva ikoranabuhanga ririmo interineti ryatangira gukoreshwa mu buzima busanzwe, ryihutishije iterambere, aho usanga urubyiruko ari rwo rwagiye ruza ku isonga mu guhanga udushya twahinduye ubuzima bw’abantu benshi.
Leta y’u Rwanda na yo ifite icyerekezo cy’uko buri muturage agomba kugerwaho n’iterambere mu ikoranabuhanga kugira ngo yegerezwe serivisi zitandukanye ndetse n’ihererekanyamakuru rimworohere.
Bimwe mu bigo birimo ikigo gikwirakwiza interineti ya 4G, 4G Square na sosiyete ya Popcon, byiyemeje gushyigikira Leta kwegereza abaturage interineti, cyane cyane interineti igezweho yihuta.
Ibyo bigo byari bimaze ukwezi bikorera ubukangurambaga mu turere dutandukanye tw’igihugu turimo Musanze, Rubavu, Rusizi n’Umujyi wa Kigali, kugira ngo bafashe abaturage kumva akamaro n’imikorere ya interineti ya 4G yihuta cyane ugereranije n’iyari isanzwe ikoreshwa ya 3G.
Krauss Susanne, usanzwe ukora ubucuruzi akaba umwe mu basobanuriwe imikorere y’iyo interineti, yavuze ko agiye gutangira kuyikoresha mu kazi ke kandi akaba yizeye ko izamufasha kwihutisha ibyo akora.
Yagize ati “Turi mu iterambere ryihuta na twe tugomba gukoresha interineti yihuta. Byanejeje kuba bangejejeho iyi interineti yihuta cyane ya 4G.”
Uwo rwiyemezamirimo ni we wagize amahirwe yo kwegukana igihembo cya televiziyo yo mu bwoko bwa ‘Flat TV’, cyari cyashyizweho kugira ngo abantu bitabire gukoresha iyo interineti.
John Ntwari Ndorimana, umuyobozi wa 4G Square, yavuze ko ubukangurambaga bwakozwe n’abafantanyabikorwa batandukanye bwatanze umusaruro ku buryo bizeye ko ababagana bakeneye gukoresha iyo interineti biyongereye.
Ibitekerezo ( 1 )
The 4G ibyo ni ibiki c?
murabura guha abaturage electricity ngo mura developing internet u must have priority🌠


text:
Path
- Weekend
- Culture & Art
abubatse
-
Ni ibihe bintu 5 bikwiye kuranga abashakanye bakijijwe
Ubuzima bw’abashakanye bakijijwe bombi bukwiye gutandukana cyane n’ubwabandi badakijijwe, iyo urugo rumaze kubakwa,haba hakiriho byinshi byo gukorwa...
-
Ni gute twakubaha ababyeyi bacu n’ubwo baba barabaye ababyeyi gito?
“Wubahe so na nyoko, kugira ngo uramire mu gihugu Uwiteka Imana yawe iguha.”(Kuva 20:12) Imana idutegeka twese kubaha ababyeyi bacu igihe cyose. Dukwiye...
-
Amasomo 3 abagore bakwiye kwigira kuri Abigayili wo muri Bibiliya
Abigayili ni umugore w’intwari, wari ufite ubwenge kandi agatekrerereza urugo rwe. Ibyo byatumye arokora umugabo we n’abagize urugo rwe igihe Dawidi yari...
-
Ibintu 5 byafasha abashakanye kurushaho kunga ubumwe bw’umuryango
Kudakora ibikwiriye byirukana Umwuka w’Imana mu rugo bikazana abadayimoni, mwembi mukabihomberamo, kuko nta kindi kigenza satani uretse kwica, gusenya no...
-
Dore ibyiringiro byafasha buri mugore w’umukristo kudacika intege no mu bigeragezo
Abagore benshi bakunze guhura na byinshi bitari bimwe kandi bitoroshye: Baba bagomba kwita ku bagabo n’abana babo, kugenzura urugo no gukora imirimo...
-
Dore indangagaciro zikwiye kuranga umugore mwiza
Niba wubatse urugo, ibaze niba uri umugore mwiza ubereye umugabo. Niba ukiri ingaragu, ibaze niba uzaba umugore mwiza . Niba ubona ushidikanya, bibiliya...
-
Umuryango mwiza ni igenamigambi ry’Imana (Igice cya 2)
Mu igenamigambi ry’Imana, yagennye ko habaho umugabo n’umugore, yo ibona ko umuntu ataremewe kuba wenyine, ahubwo ni ishyirahamwe rishinzwe kumarana irungu,...
-
Umuryango mwiza ni igenamigambi ry’Imana (Igice 1)
Umuryango uba mwiza iyo buri wese mu bawugize ahagaze mu mwanya Imana yamugeneye. Ibyo ntibiterwa n’ubutunzi, amafaranga, amashuri, uburanga, kwamamara no...
-
Niki wakora gishobora gutuma umwana wawe ahorana ibyishimo?
Nta mubyeyi n’umwe mu buzima utifuza kubona umwana we asa neza (yishimye), iyo abonye ababaye aba yumva adatuje akibaza ikintu yakora ngo arebe ko umwana...


text:
Umugore witwa Rosita Villarimo w’imyaka 58,yahuye n’umuryango we nyuma y’imyaka 50 bari bamaze batabonana kubera ko yashimuswe n’undi mugore w’umugizi wa nabi akajya kumugurishwa mu mugi wa Manila muri Philippines.
Uyu Rosita yashimuswe n’umugore uzwi ku izina rya Kuring ubwo yari afite imyaka 8,ahita amujyana kumugurisha mu murwa mukuru wa Manila muri Philippines ku miryango yashakaga abana bo kurera.
Rosita yavuze ko uyu Kuring yamubwiye ko agomba kuguma mu mugi wa Manila agategereza mama we ko yazaza kumufata,abona umwaka ushize ataje byatumye amenya ko yashimuswe.
Mu myaka yamaze muri uyu muryango yagurishijwemo,Rosita yafashwe nabi,aratukwa cyane ndetse uyu muryango ukamuhohotera,byatumye ahungira ku mugore witwa Aling Saling wamufashije kubona undi muryango w’abahinzi wamwitayeho mu gihe cy’imyaka 3 akaza gutandukana nawo ubwo yasubiraga muri Manila.
Akigera mu mugi wa Manila yakoze akazi ko mu rugo ntibyamworohera kuko nyiri urugo yigeze gushaka kumufata ku ngufu byatumye yongera guhunga agasubira mu cyaro.
Rosita yashakanya n’umusore bahuye akiri muto witwa Rodrigo bahita batangira ubuzima bushya nk’umugabo n’umugore.
Kugira ngo ahure n’umuryango we,Rosita yitabaje progaramu yitwa KMJS yo kuri internet imufasha guhura n’umuryango we nubwo yasanze ababyeyi be bombi barapfuye mu mwaka wa 2000 n’uwa 2009.


text:
Urwibutso rwa Kigali hamwe n’izindi bigiye gushyirwa mu mutungo kamere w’isi
Komisiyo y’igihugu yo kurwanya Jenoside (CNLG) iravuga ko u Rwanda rudafite umuntu uhugukiwe ibyo kwandikisha umutungo warwo mu mitungo kamere w’isi icungwa.
Ubusanzwe imitungo kamere yemewe ku rwego rw’isi icungwa n’Ishami ry’Umuryango w’Abibumbye ryita ku kurengera imitungo kamere y’Isi (UNESCO).
Hashize imyaka hafi ine u Rwanda rutangiye gusaba ko zimwe mu nzibutso za Jenoside yakorewe Abatutsi mu 1994 zakwandikwa mu mutungo kamere w’isi. Izo nzibuko ni urwa Kigali, urwa Murambi n’urwa Bisesero.
Ariko habayeho ikibazo cyo kutagira impuguke mu mutungo kamere w’isi kugira ngo zibikurikirane ndetse zinabicunge, nk’uko bitangazwa n’umunyamabanga nshingwabikowa wa CNLG, Jean Damascene Bizimana.
Yavuze ko kimwe mu bisubizo kuri iki kibazo ari amahugurwa y’iminsi 20 yatangijwe i Kigali, guhera kuri uyu wa Mbere tariki 10 Nzeri 2018.
Yagize ati ”Ubusabe bw’u Rwanda twabutanze mu buryo bw’agateganyo, noneho UNESCO itwereka ibyo tugomba kunoza, ubu turi kuyitunganya ku buryo izatangwa bitarenze itariki ya mbere Gashyantare 2019.
Yavuze ko kuzana impuguke zizahugura Abanyarwanda bizafasha u Rwanda kuzuza ibyangombwa bisabwa ndetse no guhugura abakozi kuko ari cyo cyonyine cyaburaga.
Ayo mahugurwa ahuje impuguke mu birebana no kwandikisha umurage ndangamuco cyangwa ndangamateka mu mutungo kamere w’isi ucungwa na UNESCO, zituruka mu bihugu 16 bya Afurika bivuga Igifaransa.
Kidiba Samuel, umuyobozi w’ishuri ry’umurage nyafurika rifite ikicaro i, Portonovo muri Benin avuga ko kugira impuguke mu mutungo kamere w’igihugu gusa bidahagije ahubwo hakwiye no kwigisha abaturage ibijyanye no kwita kuri uwo mutungo.
Ati “Mu bihugu byinshi bya Afurika, abaturage nibo usanga bafite uruhare ku nzibutso, ibibumbano, inzu ndangamateka ndetse n’umuco mu buryo rusange.”
Umugabane wa Afurika wose ufite site 95 gusa zanditswe mu mutungo kamere w’isi ucungwa na UNESCO, kuri site 1.092 zose zanditswe ku rwego rw’isi.
Ibitekerezo ( 1 )
Nkuko Yesu yavuze muli Yohana 6:40,ku Munsi w’imperuka azazura abantu bapfuye bumvira imana,abahe ubuzima bw’iteka muli paradizo.Birashoboka ko no muli uru rwibutso harimo abantu bazazuka.Mu gihe tukiriho,tugomba gushaka cyane imana,kugirango izatuzure kuli uwo munsi.Dukore kugirango tubeho,ariko twibuke ko hari ibyo imana idusaba.Urugero,imana idusaba kwiga Bible kugirango tumenye neza icyo idusaba,tukagikora.Idusaba kujya mu materaniro ya gikristo,no kujya mu nzira tugakora umurimo Yesu yakoraga wo kubwiriza abantu (Yohana 14:12),kugeza igihe azagarukira ku munsi w’imperuka,ubwo azarimbura abantu bose batita ku bintu by’imana.Byisomere muli 2 Abatesalonike 1:7-9.


text:
Ubusanzwe abagore bagira byinshi bakunda abagabo babo, iwaculove.com yabatoranyirije ibintu 4 bisa n’ibitangaje bishobora gutuma umugore akunda umugabo we bitangaje.
Hari ibintu abagore bakundira abagabo nabo ubwabo badashobora gusobanura. Ikindi ni uko niyo banabizi batatinyuka kubivugira mu ruhame, kuko bimwe na bimwe usanga bitangaje.
1. Abagore bikundira abagabo bafite amanyama(bashyenga cyane ndetse bakba baba inkubaganyi)
Ba agabo bafite amanyama cyangwa bazi gushyenga, rimwe na rimwe b’inkubaganyi! Ni ba bandi muri kaminuza bitaga abasalo (salauds/bad boys).
Ubundi uciye mu kuri bakagombye gukunda ba bandi bitonda, b’abatagatifu mbese; aba bita amajenti (gentils/gentlemen). Nyamara aba akenshi bakundwa na ba nyina. Ni ibintu bidasobanutse ariko niko bimeze.
Niba rero uri umugabo witonda cyane kimalayika, gerageza kwishakamo amanyama, yaba mu myambarire no mu myitwarire kugira ngo ukurure abakobwa cyangwa abagore.
2. Abagore bakunda abagabo bigirira akabanga
Ibi nabyo biratangaje ariko niko bimeze. Abagore baba bashaka kumenya buri kantu kose ariko iyo ntaho ubahishe uba wabizambije.
Ntuzigere rero uva imuzingo mu gusubiza ibibazo by’umugore. Si ngombwa kumubwira buri gihe uwo mwavuganaga kuri telefoni. Musubize ko ari umuntu w’inshuti bizaba bihagije.
Ntumwemerere kandi ko areba nimero zose z’abantu watelefonnye uwo munsi. Nubimwemerera ashobora kukubaza buri wese icyo mwavuganye n’umubano mufitanye. Byarimba akakubaza na gahunda mufitanye mu minsi iri imbere.
3. Abagore bakunda abagabo beza
Nubwo ubwiza bw’umuntu buhabwa agaciro n’umureba kandi bukaba butagibwaho impaka, ibyo aribyo byose abagore bakunda umugabo usa neza. Gusohokana n’umusore cyangwa umugabo abagore bose bahindukirira ni ishema ku mugore wese.
Abagore bakunda abagabo beza kuko baba banatekereza ku bana bazabyarana nabo.
Niba rero wowe mugabo waravutse udafite isura ikurura abagore, byaba byiza wirwanyeho wambara neza kandi ukagaragaza ko usobanutse muri byinshi.
4. Abagabo b’abayobozi banafite na kashi
Si ukubeshya rwose abagore bakururwa n’ubukire. Ngo nta « je t’aime inzara igutema amara » aka wa mugani w’umuhanzi Mwitenawe.
Umugore ni ikiremwa muntu, kandi ntawe utifuza kumererwa neza mu buzima. Ubutegetsi rero n’amafaranga byoroshya ubuzima, ari nayo mpamvu bikurura abagore.


text:
Kenshi rero usanga bamwe batabyifuza kubera iminkanyari, imvi cyangwa se zimwe mu ndwara zibasira abageze mu za bukuru ndetse benshi mu bakuze usanga bafite ubwoba bwinshi bwo kuba bashaje bigatuma n’abakiri bato babitinya ku buryo bukomeye nk'uko abahanga babivuga ariko burya nta mpamvu ihari yo gutinya gusaza kuko ari amahirwe umuntu aba agize.
Abashakashatsi batandukanye bagerageje kwegera bamwe mu batinya gusaza bababwira zimwe mu mpamvu twavuze haruguru ariko abandi bemeza ko bibatandukanya n’abo babanaga, bibakura ku kazi n’ibindi nk’ibyo. Bamwe mu bashakashatsi bavuga ko niba umuntu ashaje aba ari umuntu ukomeye cyane ko aba yarabonye byinshi mu mu buzima bimuha ubwenge buhambaye kurenza ubw’abakiri bao bityo ko bari bakwiriye kubyishimira cyane.
Ubushakashatsi bwakorewe muri kaminuza ya Michigan mu mwaka wa 2010 bwakorewe ku bantu 200 abato n’abakuru babazwa ibibazo ariko basanze abantu bafite imyaka 60 kuzamura basubiza bihuse ndetse n’ubwenge buhambaye kurusha abakiri bato. Ikindi gitangaje ubushakashatsi bwakorewe ahantu hatandukanye bwasanze abantu bakuze kuva ku myaka 65 kuzamura bahorana ibyishimo bihambaye kurusha abakiri bato bityo ngo ntibikwiye ko umuntu ushaje agira ubwoba bwabyo cyangwa se ngo abakiri bato bifuze kudasaza ahubwo ni bintu byo kwishimira cyane.
Dore ibindi byiza bidakwiye gutuma utinya gusaza
Gusaza ni umugisha uhabwa n’Imana nku'ko abahanga babivuga. Ni byiza ko umuntu ategerezanya amatsiko gusaza kwe kuko mu gihe cy’ubusaza ni bwo uba ufite amahirwe yo guhindura abari munsi yawe kubera ubunararibonye ufite, bikugira umuntu w’agatangaza utari warabaye mbere.
Bityo rero ngo si byiza na gato kugira ubwoba bwo gusaza kuko ubwabyo bituma usaza imburagihe, ikindi kandi udakwiye kwirengagiza ni uko baca umugani mu Kinyarwanda ngo gupfusha umusaza ni nko gutwika inzu y’ibitabo.
Bivuze ko umusaza cyangwa umukecuru upfuye ari igihombo gikomeye muri sosiyete, ni amahirwe akomeye abantu baba batakaje kandi batazongera kubona, ni byiza rero kwishimira ko ugiye gusaza cyangwa ko ushaje kuko bikugira umuntu w’agaciro iyo ubyitwayemo neza.
Src: www.psychologies.com


text:
Ubupfubyi bwo mu mwuka (Igice 1)/ Pastor Desire HABYARIMANA
“Sinzabasiga nk’impfubyi, ahubwo nzaza aho muri” Yohana 14:18
Intego tugiye kuvugaho muri uyu mwanya, turi buvuge ukuntu abakirirsito muri iyi minsi bamunzwe n’ubupfubyi bwo mu mwuka. Umuntu yitwa impfubyi mu gihe aba yaravutse nk’abandi akagira ababyeyi, akonswa ndetse akarerwa ariko akaza kugira ibyago byo gupfusha umubyeyi umwe cyangwa bombi. Akenshi ibi byago bituma ubuzima buba bubi cyane ko ibi byago biza bikugwiririye utaziko bikubaho, kandi uwo mwana akenshi aba ataragera igihe cyo kwiyitaho.
Tugarutse inyuma gato,nta muntu n’umwe wakugirira imbabazi nk’uwakugiriye kubise, mu byukuri umubyeyi wawe akwifuriza ibyiza gusa. Njya numva bavuga ngo akabura ntikaboneke ni nyina w’umuntu. Impamvu burya amategeko avugako umuntu ashyingirwa afite imyaka y’ubukure ni ukugirango azabashe kwita kuri za nshingano zo kwita ku bana be, umwana afatwe neza n’umuntu uzi kubyara.
Hanyuma buriya abahanga bazakubwira uko umuntu yitwara kwaba kubi cyangwa kwiza biterwa n’uburere aba yarakuye ku mubyeyi , mu ijambo rimwe ntawutanga icyo atahawe,nubona umuntu ukundana, aha agaciro abandi, wiyubaha, akenshi aba yarabikuye mu muryango. Iyo umuntu yireze ntabashe guhabwa ibikenewe byose mu muryango akenshi hari igihe atagira amahirwe yo kubiha abandi kubera ibyo bamusaba gutanga nawe ntabwo yigeze abihabwa. Ubupfubyi butuma mu mubiri hari uburenganzira bumwe ubura: gukundwa,kubahwa, agaciro no kwitabwaho, kandi amarangamutima arakomereka. Rimwe rimwe hari igihe tutumva umubabaro w’impfubyi, uzi kumva ku ishuri watsinze nta muntu ukubaza indangamanota? Uzi kwishima udafite uwo mwishimana ? uzi kubabara udafite uwo mu babarana ? uzi gushaka gushyingirwa nta muntu uzakuvugira ijambo ? uzi guhura n’ibibazo mu buzima udafite uwo ubisangiza ? kuko wabuze ababyeyi, mu byukuri ikibazo cy’ubupfubyi ni ikibazo kiremereye.
Hanyuma ibi tugiye kubisanisha no kuba munzu y’Imana, tubirebere mu buryo bw’umwuka,turebe iyo umuntu akijijwe turebe uburyo ashobora kuba impfubyi yo mu mwuka. Bwa buzima tubona mu buzima bw’ubupfubyi busanzwe bukazaza no mu buryo bw’umwuka. Ushobora kuba ufite ababyeyi bombi ariko ukaba uri impfubyi mu buryo bwo mu mwuka. Mwibuke ko turi kuganira ku ntego ivugango abantu benshi bishwe n’ubupfubyi bwo mu mwuka. Uzasanga umuntu akizwa, ku cyumweru abantu baraza mu rusengero, abaririmbyi bakaririmba, umubwiriza butumwa akajyaho,twarangiza tugahamagara abashaka kwakira Yesu nk’Umwami n’Umukiza, aho bigikorwa kuko si hose bikorwa. Hanyuma umuntu wakijijwe agakizwa kucyumweru wenda nta n’umuntu azi, aribwo bwa mbere aje mu rwo rusengero, adafite abantu bamukomeza, uwo muntu ashobora kuba impfubyi yo mu mwuka, kuko uwo muntu wakijijwe atazabona umufasha agahita yishakira uburyo abaho, Atari abantu bamwakiriye bamurere, bamubwire ibyo gukizwa uko bigenda, ntabwo wakizerako umwana w’uruhinja yamenya ubwenge bwo kwishakira umubyeyi mwiza uzamufasha mu nzira yo gukiranuka no gukora ubushake bw’Imana.
Uzasanga umuntu uwo mwana yihitiyemo atari umuntu ukomeye mu gakiza uzamwigisha uko basenga, kwihana, gusoma bibiliya,uko umuntu ahinduka ku ngeso,uko umuntu yezwa,uko umuntu ababarira uwamuhemukiye, ibyo bintu byose ntabone ubimwigisha kubera atabonye uwo kumurera.
Yesu yaravuzengo nuko mugende muhindure abantu bo mu mahanga yose abigishwa, mubabatiza mu izina rya Data wa twese n’Umwana n’Umwuka Wera, mubigisha kwitondera ibyo nababwiye byose. Kandi dore ndi kumwe namwe iminsi yose kugeza ku mperuka y’isi.” (Matayo 28:19-20). Aya magambo agaragazako abana ataribo bakaje kudushaka ngo tubarere ahubwo nitwe twari dukwiye gutera intambwe nk’abantu bakuze mu matorero, tukajya gushaka abana tukabarera, tukabakuza, tukabateza intambwe,yasitara tukamubwira ngo komera, yaba agize intege ukamubwirango satani ntaguherane ahubwo izere imbabazi z’Imana. Imana ibasha kukweza, Imana ibasha kukubabarira. Mu by’ukuri iyo umuntu akijijwe ntagire abantu bamubanjirije mu gakiza ashobora kwitabaza,bashobora kumufasha, bashobora kumukomeza, ashobora kugira ikibazo cy’ubupfubyi bwo mu mwuka. Iyo urebye amatorero ya gikirisito abantu bavugako bakijijwe, basenga iyo urebye ibibazo bafite ni ibibazo bijyanye no kwirera, bishobora kugira ingaruka nyinshi zitandukanye bitewe nuko kwirera bigira ingaruka zitari nziza. Imana ifite umugambi wo kukugirira neza, kukubaka, kugukiza no kuguha ubuzima bw’ubukirisito butuma utaba impfubyi mu mwuka.
Yesu yaravuze ngo Sinzabasiga nk’impfubyi, ahubwo nzaza aho muri, Byarigushobokako Yesu agenda, ntiduhabwe umwuka wera ariko yabonyeko ari ngombwa ko duhabwa umwuka wera wo kudufasha kugirango dukore ubushake bw’Imana.
Ingaruka mbi zo kwirera cyangwa kutigishwa
Bibiliya yatubwiyengo mugende muhindure abantu bo mu mahanga yose abigishwa. Iyo habaye kwirera cyangwa se kutigishwa bigira ingaruka mbi, bituma abantu badahabwa uburere bwo mu mwuka.
Ntabwo ushobora kuba intumwa ya Yesu udafite imyitwarire ye kandi imyitwarire ye ayiguha ariko wemeye gutozwa. Muri iki gihe biragoye kubona abakirisito bakomeye mu byo kwizera, bafite agakiza, badapfa kugushwa n’ibibonetse byose. Rimwe na rimwe iyo urebye amafuti akorwa n’abakirisito hamwe n’abashumba babo n’abavugako bakorera Imana urumirwa ariko ku rundi ruhande ugasanga rimwe na rimwe ntibitangaje kuko ari ingaruka zo kubura kirera cyangwa se kubura umubyeyi. Njya ntekereza abantu twakomotseho ni abantu bajugunyiwe intare, ni abantu bakerejwe inkero, batwikishijwe umuriro usomye mu Abaheburayo 11 wahita ubona icyo nshatse kuvuga, aba bantu bari afite agakiza gakomeye katagushwa n’ibibonetse byose. Ibaze twe muri iyi minsi dufite agakiza kagushwa n’amagambo gusa, umuntu baramuvuga akagwa, yarwara ntibamusure akagwa, yahura n’utubazo dusanzwe akaba araguye, ni ikibazo abantu barakijijwe yego ariko ntibagira ababyeyi bo mu mwuka babasha kubarera no kubakomeza kugeza igihe bashobora kuba batinyutse. Hari indirimbo ya 207 ivuga ngo Uwaba atinyutse ibyago byose naze akurikire umwami Yesu, ntacyamurekesha iyo nzira yahisemo yo kujya mu ijuru.
Mu gakiza iyo umuntu avutse ntarerwe ahabwe iby’ibanze bizagorana gukomerera mu gakiza. Uzasanga umukirisito wavutse bwa kabiri umaze ugihe kitari gito mu itorero mbese afite n’imirimo mu itorero ari umudiyakoni, apotre,umushumba,bishop ukibaza ukuntu ahora atsindwa n’ubusambanyi buri gihe akihana icyo cyaha uyu munsi ejo akagaruka ngo nongeye, uzasanga umuntu ari umuririmbyi muri Korari abimazemo igihe ariko ku rundi ruhande ntiwamuntandukanya n’abandi bantu kuko yibera mu gufana.
Njya mbona urukundo abantu bakunda umupira, mu byukuri gukunda umupira ntabwo ari icyaha ariko kugeza igihe umupira uwusimbuza Imana, ugasa n’umuntu uramya umupira,ukagera igihe udashobora guterana n’abandi kubera urukundo rw’umupira. Abakirisito badakomeye mu gakiza aho kugirango baramye Imana usanga hari ibindi bintu bimitse bitari Imana. Bibiliya yavuzengo Sinzabasiga nk’impfubyi, ahubwo nzaza aho muri. Iyo bavuze nzaza aho muri, nuko yaraziko dukeneye umufasha byatuma dukomera mu gakiza.
Reka nkubaze akabazo koroheje: Ninde papa wawe wo mu mwuka ? ukizwa ninde wakwakiriye ? ninde wakwigishije uko bakizwa ? ninde wakwigishije uko batera intambwe ? ninde wakwigishije uko bahinduka ? ninde wagufashije mu nzira ijya mu ijuru ?
Hano nagirango mbabwire, hari ibindi bigaragara nk’ingaruka , bigaragaza ubwana bwo mugakiza no kudakura no kutabona umubyeyi ukurera : Abantu birema ibice, baratandukana bya hato na hato, hari n’abarwanira mu nsengero bapfa amaturo,gukoresha nabi umutungo w’itorero, icyubahiro,kutubahana, abandi uzasanga baba mu buhanuzi bw’ibinyoma,abandi bigisha inyigisho zituzuye kugirango babone indamu,uzasanga abakirisito bagwa bya hato na hato, uzasanga ingo zitandukana harimo n’iz’abakirisito,urubyiriko rufite uburere budahagije kuko babuze umuntu ubakomeza mu gakiza, hari igihe abantu bimura Imana ahubwo bakimika amategeko akakaye y’imihango y’amatorero adafite aho yanditse muri Bibiliya. Izi ni ingaruka zo kutagira umubyeyi wo mu mwuka. (16:09)
Tuzakomeza ubutaha n’igice cya kabiri
Uwiteka Imana ibakomeze kandi ibakore ku maso


text:
Urubuga aufeminin.com rugaragaza zimwe mu ngingo umugore yakwitaho kugira ngo ahore asa neza imbere y’umugabo we.
- Mu gihe ugiye mu buriri zirikana cyane umwenda ugiye kurarana.
Mugore wirengagije ibyo wiriwemo, mbere yo kwinjira mu buriri menya ko usukuye bihagije kandi ko uryoheye ijisho.
- Bugicya witegereza ko izuba rirenga ngo ubone kujya muri douche gukaraba.
Wirindira ko umugabo wawe abyuka ngo ubone gukaraba…Igihe ubona azindutse agushaka, ihutire gukaraba.
Wibitekerezaho cyane ngo uvuge ngo wenda wabona ntafite umwuka mubi mu kanwa….Bizaryohera mugabo wawe kuzana agakonje ukuye mu mazi uza kumupfumbata.
- Haranira guhora useka.
Umugore udaseka aba ari ikibazo ku mugabo we kandi ubwiza bwe bugabanywa no kwijima mu maso. Kumenya gusekera umugabo bimurinda no kurangarira abandi bagore kuko inseko y’umugore yigarurira umugabo vuba
- Menya ko umugabo abangamirwa no kumenya akantu kose kakubayeho.
Ni byiza kumutetera no kumutakira ariko bihinduka ibibazo cyane cyane iyo utangiye gusa nk’ukabya ububabare cyane cyane mu gihe cy’imihango. Ni ukwirinda cyane kumwereka ko ukabya uburibwe.
- Haranira iteka guhora witeguye.
Abagabo benshi ntibihanganira ko ashobora kuza agusanga ukamwereka rwose ko utiteguye kumwakira. Umugabo ntiyihanganira kumugora cyane cyane ku ngingo yo gutera akabariro. Niba buri gihe umugora mbere yo kumwemerera ashobora kuzahaga kukwinginga.
- Haranira guhora usa neza kandi wirinde ko umugabo abona ibikuvaho bidasukuye.
Urugero: si byiza kujya mu musarani ufunguye umuryango cyane cyane bikunze kuba ku bafite imisarani yo mu nzu.
Ni ingenzi rwose kuzirikana ko niba urimo wiyogosha Atari ngombwa ngo wiyogoshere aho umugabo wawe ari kandi haranira kujya kujugunya ibyo wiyogoshe kure.
- Amafaranga ashobora gutera ibibazo hagati y’abashakanye iyo adakoreshwa neza.
Mu mitwe y’abagabo benshi bumva ko abagore bakunda gupfusha ubusa.
Haranira kwereka umugabo wawe ko ufite itandukaniro kandi si ngombwa kumubwira utuntu twose waguze cyane cyane iyo atabifata nabi dore ko wabyifashisha ushaka kumukorera surprise.
- Impumuro yawe ifite agaciro kanini mu rukundo umugabo wawe yakugirira.
Nubwo ibyuya byatuma ugira impumuro itari nziza, haranira kuyirwanya. Shaka imibavu ihumura kuko nubwo umugabo yaba adakunda kuyikugurira ntibivuga ko yanga kukumva uyihumura.
Ntezimana Jean Claude


text:
Uko wamenya ko ugomba guhindura matela.
Matela ni igikoresho kidakunda guhindurwa kenshi. Nyamara iyo imaze gusaza ugomba kuyihindura kuko ishobora kugutera ibibazo bitandukanye. Matela igomba guhindurwa byibura rimwe mu myaka 10 niba yarafashwe neza. Ariko kandi bishobora guterwa n’impamvu zitandukanye.
Dore ibintu bikwereka ko igihe cyo guhindura matela kigeze :
Niba iyo uryamye matela yinjiramo, cyangwa niba ufite za matela zibamo rassort ukazumva zikujomba.
Niba mu gitondo uba wumva utonekara ahantu henshi ku mubiri, bishobora kuba biterwa na matela
Niba bikugora kubona uko uryama kubera ko matela yaguyemo
Niba usigaye ugira allergie nyinshi kubera ko matela ivuvuka cyangwa isigaye ifite ivumbi
Niba wumva utagisinzira neza kandi nta yindi mpamvu ihari uzi
Niba igihe murara muri babiri matela ikomeza igwamo cyane bikababuza amahoro ni igihe cyo kuyihindura.
Hifashishijwe sante magazine
Photo : google


text:
Rusizi: Abo ku Nkombo barishimira ko imiyoborere myiza yabakuye mu bwigunge
Yanditswe na INGABIRE RUGIRA ALICE
Abaturage bo mu kirwa cya Nkombo giherereye mu murenge wa Nkombo mu karere ka Rusizi barimira imiyoborere myiza igihugu gifite muri iki gihe, kuko yabakuye mu bwigunge bari barashyizwemo n’imiyoborere mibi u Rwanda rwagize mbere ya Jenoside yakorewe abatutsi mu 1994.
Ubu ariko baratangaza ko iterambere ryabagezeho babikesheje ubuyobozi bwiza burangajwe imbere n’Umukuru w’igihugu Paul Kagame wabasuye akabona akababaro kabo, akabasezeranya kubateza imbere none iryo terambere ryabagezeho.
Nyandwi Theophile, umuturage wo ku kirwa cya Nkombo yagize ati “Biragoye kugira ngo tuvuge ibigwi by’Umukuru w’igihugu Paul Kagame na FPR-Inkotanyi dukurikije ahantu umurenge wacu uvuye, imiyoborere myiza yatuzaniye umurenge mwiza buri kagali gafite ibiro bisobanutse, hano hari ishuri ry’ibyatsi tukiga kugera mu mwaka wa kane twicara ku mitumba.
Twambukaga hakurya tugaterwa amabuye tugiye kwiga, ntitureme isoko rya Kamembe bakadutera amabuye kubera ko batwitaga abashi, bakatwita abanyamahanga mu gihugu cyacu. Ubu dufite umudendezo wageze no mu butabera, twari dufite umuntu ukomeye Munyakazi Benoit hano ku Nkombo ari umupolisi wa komine ariko ubu twese tumaze kuba abantu bakomeye mu ngeri zose.”
Ubu mu Rwanda hose turarahari bamwe bigisha za kaminuza, hose turi abacuruzi bakomeye, mu nzego zifata ibyemezo turimo abanyenkombo kuko twahawe agaciro nk’abandi banyarwanda. Ubu ikirwa cya Nkombo kirazwi hose cyagezeho ibikorwa remezo, ni yo mpamvu nta mpamvu yatuma tudatora Umuryango FPR-Inkotanyi.”
Ugirashebuja Remy na we ni umuturage mu murenge wa Nkombo mu kagali ka Bigoga ho mu karere ka Rusizi, yunzemo ati “Uwaduhaye turamuzi yadukoreye ibyiza hano ku Nkombo, uwo ni Umukuru w’igihugu cyacu cy’u Rwanda Paul Kagame hamwe n’umuryango FPR-Inkotanyi natwe ubwacu hari igihe tujya tureba tugatangara dukurikije aho batuvanye, turabashimira kandi tuzakomeza kubashyigikira.”
Nsigaye Emmanuel, Komiseri w’umuryangoy FPR-Inkotanyi ku rwego rw’intara y’Iburengerazuba, yavuze ko umuryango FPR-Inkotanyi nta warondora ibyiza byawo, avuga ko bazakomeza guteza imbere abanyarwanda.
Yagize ati “Ibyiza umuryango FPR-Inkotanyi wakoreye abanyarwanda nta wabirondora, ni byiza gukomeza kwibukiranya ibyiza byagezweho no gushyigikira ibisigaye gukorwa, dukomeze twishimire ibigwi by’umuryango wacu FPR kandi tunakomeza gushyigikira urangaje imbere ari we Nyakubahwa Paul Kagame, we watumye u Rwanda rugera aheza hishimirwa na buri wese.”


text:
Bibiliya ivuga iki ku birebana no gushakana n’uwo mudahuje ubwoko?
Icyo Bibiliya ibivugaho
Imana yemera ko umugabo n’umugore badahuje ubwoko bashobora gushakana, kuko amoko yose areshya imbere yayo. Bibiliya igira iti “Imana ifata abantu kimwe . . . , ititaye ku bwoko bwabo.”
Dore andi mahame ya Bibiliya agaragaza ko abantu bareshya, kandi ko bashobora gushakana badahuje ubwoko.
Amoko yose akomoka ku muntu umwe
Abantu bose bakomoka ku muntu wa mbere ari we Adamu n’umugore we Eva, uwo Bibiliya yita “nyina w’abariho bose” (Intangiriro 3:
Abanyabwenge ‘bajya inama’
Nubwo Imana yemera ko abantu bari mu moko atandukanye bashyingiranwa, abantu bose si ko babibona (Yesaya 55:
Abantu bo mu gace mutuyemo cyangwa bene wanyu nibabotsa igitutu, muzabyitwaramo mute?
Muzafasha mute abana banyu guhangana n’urwikekwe?
‘Kujya inama’ muri ubwo buryo bizabafasha kugira urugo rwiza.


text:
www.eachamps.rw
Abahanzi bibumbiye mu itsinda rya Dynamic bafashe umwanzuro wo gushinga studio yabo bwite yitwa Next Records nyuma yo kurambirwa guhora basiragizwa n’ababatunganyirizaga indirimbo.
Iri tsinda rya Dynamic rigizwe na Iradukunda Paulin n’undi witwa Obadia, bakaba barahuje mu mwaka wa 2017, ariko n’ubundi mbere bari basanzwe bakora umuziki.
Nk’uko Iradukunda Paulin yabitangarije Eachamps, mu rugendo rwabo rwa muzika bagiye bahura n’ingoranye nyinshi cyane cyane, gusiragizwa n’abatunganya imiziki batindanaga ibihangano byabo, bituma bafata umwanzuro wo gushinga studio yabo bise Next Records.
Yagize ati “twaragendaga igihe wapanze ko uri bubone indirimbo yabo ntabe ari cyo uyiboneraho nicyo cyatumye dushinga studio yacu kugira ngo tujye tuyibonera igihe dushakiye bitewe n’intego dufite.”
Yakomeje avuga ko iyi studio kandi izafasha abandi bahanzi bose bazifuza kuyikoreramo cyane cyane abahanzi bakizamuka, bagafatanya kuzamura umuziki wo mu Rwanda ukaba wagera ku rwego mpuzamahanga.
Iyi studio yatangiranye n’umwe mu batunganya imiziki umenyerewe mu Rwanda, ari we Fazzo, bakaba bamwitezo umusaruro ushimishije bagendeye ku bikorwa yagiye akora mu minsi yatambutse.
Aganira na Eachamps Fazzo yavuze ko impamvu yafashe umwanzuro wo kujya gukorera muri iyo nzu ari uko yabonye ari nziza, yuzuje ibikenerwa byose kugira ngo hakorwe umuziki mwiza unyuze amatwi.
Yagize ati “Nabonye ari inzu itunganya umuziki ifite ibikoresho byose nkenerwa kandi nabonye ugushingwa kwayo kugendereye guteza imbere cyane umuziki nyarwanda mfata umwanzuro wo kujyayo”.
Next Records iherereye mu Mujyi wa Kigali, mu Murenge wa Kimironko ahazwi nko mu midugudu yo muri AVEGA.
habineza Janvier 9 months ago
nibyiza cyane ariko muduhe ibisobanuro bihanjije murakizereply(0)


text:
Kuwa 9/10/2018 kuri Centre de Sante ya Nyange A iherereye mu murenge wa Ngororero hatangijwe Icyumweru cy’ubuzima bw’umwana n’umubyeyi
Abana bahawe Inyunganiramubiri zirimo Vit A, Ongera, imiti y’inzoka,....Mu rwego rwo guhangana n’ikibazo cy’imirire mibi, abana barapimwa kugirango abagaragayeho imirire mibi bakomeze gukurikiranwa ndetse n’abazima ababyeyi babo bakomeze kwigishwa kwirinda imirire mibi, kugira isuku, kuringaniza urubyaro, kwihaza mu biribwa ,...dore ko insanganyamatsiko igira iti "kuboneza urubyaro bidufasha kwita ku buzima bwacu n’ubw’abacu. "
Ababyeyi bifuzaga kuboneza urubyaro ako kanya barimo guhita bahabwa iyo Service ndetse bakanahabwa n’izindi nyigisho zigamije kwirinda indwara zandura n’izitandura.
Igikorwa kizakomeza mu bigo nderabuzima byose gisozerezwe muri CS Muaramba.
Icyo gikorwa cyatangijwe n ‘Umuyobozi w’Akarere wungirije Ushinzwe Imibereho Myiza y’Abaturage Bwana KURADUSENGE Janvier. kubera ubureme bwacyo cyitabiriwe kandi n’intumwa zaturutse muri RBC, umuyobozi mukuru w’ibitaro bya Muhororo, abakozi bo mu Ishami ry’ubuzima mu Karere, abakozi bo mu bitaro bya Muhororo, abakozi b’ikigo Nderabuzima cya Nyange A, abakozi b’umurenge wa Ngororero n'bajyanama b’ubuzima.


text:
Ubuhamya bwa MUKAMANA Rehema wamaze imyaka 22 arwaye umutwe udakira
Nitwa MUKAMANA Rehema ndi umubyeyi mfite umwana umwe, ngiye kubaha ubuhamya bw’ukuntu narwaye indwara nyimarana imyaka 22
Kubera ko muri Genocige yakorewe abatutsi mu mwaka w’1994 nahuye n’ibibazo byinshi bitandukanye ntagiye kwinjiramo uyu munsi, naje kugira ikibazo ndwara umutwe udakira ari na wo naje kumarana iyo myaka yose
Umutwe narawurwaye burundu ku buryo kwiga kwanjye byari ikibazo ariko nza kugira amahirwe ndangiza amashuri yisumbuye ku buryo bukomeye ngiye muri kaminuza birananirana kubera umutwe, ishuri ndarireka, umutwe noneho uba umutwe neza neza, mu rugo bakoresha uko bashoboye baramvura biranga ahubwo ngeze aho mba ikiragi, kuvuga birananira, icyo kibazo nkimarana amezi atandatu nzenguruka ibitaro bitandukanye biranga pe, Byaje kuba ngombwa ko ikigega Farg kindihira iti ke njya kwivuriza mu buhinde, ngezeyo baragerageza ububabare bw’umutwe bwanga gukira ariko ndongera ndavuga, ariko nkababara umutwe ku buryo bukomeye
Bimwe mu byo nibuka iyi ndwara yanteye harimo kwiyanga ndetse no kwanga abandi kubera ububabare bwinshi nabaga mfite, kugeza ubwo natekereje no kwiyahura inshuro zirenga enye ariko Imana impagararaho, nahoranaga umushiha mwinshi numvaga ntifuza kuvugana n’umuntu numwe, nkumva sinshaka kurya, mbese numvaga ntari umuntu
Ikindi kintu gikomeye nuko numvaga mu buzima bwanjye nshaka guhora ku rwibutso rwa genocide ngo nsuhuze mama, papa na bakuru banjye bishe muri genocide, n’iyo nararaga ntageze ku rwibutso narababaraga kuko numvaga kuryama ntabasuhuje ari ikosa rikomeye, urumva ko mu byukuri nubwo ntirukaga ku musozi ngo mvuze induru cyangwa niyambike ubusa ariko mu bigaragara nari narasaze
Maze kubona ko nta handi ntegereje amakiriro, nayobotse amatorero atandukanye nzenguruka ahantu henshi ariko rimwe ngiye guhaguruka ngo bansengere numva ibintu bimbuza guhaguruka ndwana nabyo umwanya munini biranga neza, nkomeza kugerageza ariko ngiye kumva numva izindi mbaraga zirampagurukije ndagenda baransengera
Icyo gihe narahagurutse ndagenda ariko mu gihe ntegereje ko bangeraho ngo bansengere numvaga ndi gushya umubiri wose, umukozi w’Imana andambitseho ikiganza numva ikintu kiremereye cyane kimvuye ku mutwe, iryo joro ndataha ndasinzira kandi ubusanzwe ntarajyaga nsinzira, n’iyo nasinziraga ho gato cyane niroteraga iby’abapfuye gusa akaba ari byo mporamo ubuzima bwanjye bwose cyangwa se nkanywa ibinini bisinziriza
Uyu munsi ndashima Imana yo mu ijuru ko nakize burundu indwara y’umutwe udakira nari maranye imyaka 22, ubu ndanezerewe, ndaryama nkasinzira neza cyane, sinkirota iby’abapfuye cyangwa ngo numve nifuje kujya gusura amagufwa yabo ku rwibutso
Numva ngiye gukorera Imana nk’umuntu uzapfa ejo kugirango mbyaze umusaruro igihe namaze ndi mu mwijima w’uburwayi satani yari yaranteje, uyu munsi nanjye numva ndi umuntu nk’abandi bose maze ukwezi kose ndi muzima Imana ishimwe yarankijije inkura muri karande z’umuryango n’amoko yari yarambase
Amen!
[email protected] .org


text:
Ibisobanuro byimbitse
Bayingana ni izina rikomoka mu kinyankore rivuga ngo ‘barangana’, rishobora no kuba risobanura ibihe runaka uwo mwana avutsemo ko byihariye.
No mu Kinyarwanda ijambo ‘kuyinga’ ribamo, aho rivuga ’kwegereza’ cyangwa se rikavuga ngo ‘ahagana’. Iyo bavuze ngo uwo muntu yabayeho ‘ahayinga mu 1800’ bivuga ngo yabayeho ‘ahegereza muri uwo mwaka.
Uvuze ngo ‘Ahayinga ikinyejana cya 17’, bisobanuye ngo ‘ahegereza ikinyejana 17.
Umwanzuro
Bayingana ni izina umubyeyi aha umwana agaragaza ko abana bose bangana, ko bakora bimwe cyangwa se ashaka gutsindagira akamaro k’urungano.
Bishobora no kuba bisobanura ibijyanye n’igihe umwana avutsemo, niba ari mu bihe bifite amateka cyangwa byegereza igihe runaka cyitezwe.
Ibi bisobanuro byatanzwe n’Inteko Nyarwanda y’Ururimi n’Umuco, RALC


text:
Umugabo witwa Dmitry Efremov w’imyaka 26 ukomoka mu Burusiya,yishe umugore we amunize nijoro afata umurambo we awushyira mu modoka,amara ibyumweru 3 awujyana aho yajyaga hose.
Uyu mugabo wakoraga akazi ko kugenda atanga ibintu bitandukanye kuri buri nzu (delivery man),yishe umugore we Galina nyuma yo gukeka ko amuca inyuma,niko kubeshya ababyeyi be ko yagiye mu biruhuko muri Turkey.
Efremov yanigishije urutsinga umugore we ubwo umwana wabo yari aryamye nijoro,arangije amujyana mu modoka yagendagamo ari gushyikiriza abantu ibintu batumye ku isoko,amara ibyumweru 3 awujyana aho yajyaga hose.
Efremov ukomoka mu gace kitwa Tolyatti,yishe uyu mugore Galina w’imyaka 35,ahita ajyana umwana we w’umuhungu w’imyaka 2 kwa nyirabukwe ababwira ko nyina yagiye mu biruhuko byo mu mpeshyi muri Turkey.
Inshuti z’uyu mugore Galina,zavuze ko batunguwe no kumva ko uyu mugabo ariwe wiyiciye umugore we,kuko bari babanye ndetse nta kanunu na kamwe kagaragazaga ko babanye nabi.
Efremov yafashwe na polisi nyuma yo kumukekaho ko ariwe wishe umugore we,arabyemera ndetse avuga ko yabitewe n’ishyari ry’uko uyu mugore ashobora kuba yaramucaga inyuma.
Efremov yamaze ibyumweru 3 atwara umurambo w’umugore we muri iyi modoka
91,000 total views, 50 views today


text:
Nyakubahwa Paul Kagame, umukandida wa FPR Inkotanyi n’andi mashyaka 8 yifatanyije na yo mu matora ya Perezida wa Repubulika, yasobanuye ko kumutora ari ukwiteganyiriza kuko ari ugushyigikira iterambere rirambye.
Imbere y’ibihumbi by’abaturage ba Nyamagabe, Paul Kagame yasobanuye ko kumutora ari ugutora uzihutisha ubuzima bwiza, uzaha abana kwiga, utanga umutekano urambye, uzatanga amahirwe yo gukora ku mafaranga, uha abasaza gusaza neza, agaha abasore n’inkumi kubaho neza, bakagira ubuzima bwiza na bo bagakora bagateza imbere igihugu.
Abaturage i Nyamagabe bari bitabiriye ari benshi
Paul Kagame yavuze ko ibyo byose ku bigeraho kandi mu buryo bwihuse byoroshye kuko ariyo mateka ya RPF Inkotanyi ndetse kandi n’ay’umukandida wayo. Kubera iyo mpamvu ku itariki 4 Kanama, abanyarwanda akabasaba kuzatora neza bagatora umukandida wa FPR Inkotanyi.
Ashingiye ku byo Guverineri w’Intara y’Amajyepfo Mureshyakwano yavuze ko bitwaga abatebo ariko ubu bikaba byarabaye amateka, Paul Kagame yagize ati “Hari ibyo umuyobozi w’intara yatubwiye, agatebo kayora ivu, kandi uwigize ko ayora ivu, ibyo mwarabisezereye, abanyarwanda bose barabisezereye, ubu ni ukuyora amafaranga, ariko ntabwo amafaranga ayorwa n’agatebo”.
Akomeza agira ati “Batubwiye ko amashanyarazi yiyongereye akava kuri 2% akagera kuri 20%, ibyo ntibihagije, turashaka kubyihutisha akagera no ku bo atarageraho”.
Aho ageze abanza kuzenguruka mu baturage abasuhuza
Mu buhamya bwatanzwe na Mukeshimana Chantal, umwe mu baturage b’akarere ka Nyamagabe wabaye mu bukene atakwizera iterambere, yavuze ko ubu yagezweho n’imiyoborere myiza ubu akaba ari umugore usobanutse kubera gahunda ziteza imbere umuhinzi nawe zamugezeho, ati “Ibyo watwemereye byose warabikoze, waduhaye umuhanda uduha umuriro, buriya iyo wagiye i Roma kwa Papa tuba tukureba”.


text:
Ibibazo 11 wabaza uwo mwashakanye bigatuma muganira birambuye
Hari igihe abashakanye bahura nimugoroba bakabazanya uko biriwe ugasanga babwiranye ko biriwe neza hanyuma bagahita bakomeza mu zindi gahunda za nimugoroba. Mu byukuri ntago baba babwiranye uko umunsi wabo wiriwe. Niba ushaka ko mwajya muvugana birenze Dore bimwe mu bibazo wabaza uwo mwashanye bigatuma mugira ikiganiro kirambuye :
1. Ni ikihe kintu cyiza kuruta ibindi cyakubayeho uyu munsi ? Iki kibazo gituma mutangira ikiganiro muvuga ibintu byiza, biryoshye mudahereye ku bibazo.
2. Haba hari amafoto wafashe uyu munsi ? Mushobora kuboneraho kuvuga iby’ayo mafoto wenda mukanayareba hamwe.
3. Ni nde uyu munsi wakweretse ko agukunda cyangwa ko akwishimiye ?
4. Ni ikihe kiganiro kiryoshye wagize uyu munsi ?
5. Ni ikihe kintu kibi cyakubayeho uyu munsi ? : Hari igihe yaba adashaka kubivuga, wamwihorera ariko abikubwiye wamwihanganisha.
6. Ni iki cyatumye useka uyu munsi ?
7. Ni iki wakoze ukumva kiguteye ishema ?
8. Ni nde muntu wumva wakumbuye uyu munsi ?
9. Haba hari inkuru idasanzwe wumvise uyu munsi ?
10. Ni iki cyabaye uyu munsi uzibuka mu myaka itanu iri imbere ?
11. Ni gute nagufasha kurangiza uyu munsi neza ?
Ibi bibazo ntago wabimubariza icyarimwe, wajya umubaza kimwe cyangwa bibiri bikabafasha gutangira ikiganiro.
Hifashishijwe urubuga rwa family share.
photo : google


text:
Ni igitaramo cyabaye kuri uyu wa 11/11/2017 kibera mu mujyi wa Bruxelles kuri Birmingham Street 54, 1080 Molenbeek kitabirwa n’abantu batari bacye baturutse mu bihugu bitandukanye byo ku mugabane w’uburayi. Kwinjira muri iki gitaramo byari ukwishyura amayero 10 mbere yuko igitaramo kiba naho ku munsi w'igitaramo (tariki 11 Ugushyingo) itike ikaba yaguraga amayero 15.
Muri iki gitaramo Patient Bizimana yagombaga gufatanya na Dudu T Niyukuri, gusa byarangiye atabashije kugera mu Bubiligi kuko yabuze ibyangombwa. Patient Bizimana yabwiye Inyarwanda.com anezerewe cyane kubera ibyo Imana yamukoreye mu gitaramo cye bwite yakoreye i Burayi, ikamuha abantu benshi ndetse benshi bagakorwaho cyane. Yashimiye abantu bose bamubaye hafi mu masengesho n'abandi bose bamushyigikiye mu buryo bunyuranye. Yagize ati:
Ndashima Imana cyane yabanye nanjye, iyi ni yo concert ya nyuma naraye nkoze ndashima Imana kubw’ibihe byiza twahagiriye icyubahiro kiyigarukire ni yo idushoboza kandi igakora imirimo muri twe. Nubwo Dudu nari namutumiye amaze kubura ibyangombwa, ntibyigeze bibuza abantu kuza ari benshi kandi bafite inyota n’umutima witeguye kwegera intebe y’Imana. Ndashimira abadusengeye, abatubaye hafi mu buryo butandukanye, Imana ibahe umugisha cyane mwese.
Patient Bizimana mu gitaramo gisoza urugendo rwe i Burayi
Incamake ku rugendo Patient Bizimana amazemo iminsi i Burayi
Tariki 5 Ukwakira 2017 ahagana isaa yine za mu gitondo ni bwo Patient Bizimana yahagurutse i Kanombe ku kibuga cy’indege yerekeza i Burayi muri gahunda yise Europe tour (kuzenguruka uburayi). Ku mugoroba wo kuwa 5 Ukwakira 2017 ni bwo yageze ku kibuga cy'indege cya Brussels mu Bubiligi yakiranwa urugwiro rwinshi. Tariki 7 Ukwakira 2017 yaririmbye bwa mbere mu mateka ye i burayi mu gitaramo cyabereye mu Bubiligi mu mujyi wa Bruxelles (Rue Birminghan 54, 1080 Bruxelles). Ni igitaramo cyateguwe na Eglise Assemblee des Rachetes A.SB.L ku bufatanye na La Chorale de Sion yamurikaga album yayo nshya. Patient Bizimana yahuriye muri icyo gitaramo n’abandi bahanzi barimo Basirwa Mirelle, Nzinga Massamba na Gaby Kamanzi kuri ubu we wamaze kugaruka mu Rwanda.
Tariki 14 Ukwakira 2017 Patient Bizimana yaririmbye mu gitaramo cyabereye mu gihugu cya Suwede kuri Vallbyvagen 35,64542 Strangnas. Tariki 15 Ukwakira 2017 yakomereje urugendo rwe kuri Pingstkyrkan strangnas Regementsgatan 75,64533 Strangnas aha naho akaba ari muri Suwede (Sweden). Mu kwezi kurenga amaze i Burayi, Patient Bizimana yavuze ubutumwa mu bihugu bitandukanye by’akarusho muri Finland ho bamugabiye inka kubera nawe yabahesheje umugisha bagakorwaho cyane. Patient Bizimana kandi yabashije no gufata amashusho ya zimwe mu ndirimbo ze. Biteganyijwe agomba kugaruka mu Rwanda mu gihe kitarambiranye.
REBA AMAFOTO YUKO BYARI BIMEZE MU GITARAMO CYE BWITE YAKOREYE I BURAYI
N'Abana bato bari bizihiwe cyane
Bafashijwe cyane
Patient Bizimana yakoze igitaramo mu buryo buri live
Abantu baje ku bwinshi
Patient Bizimana mu gitaramo yakoreye mu Bubiligi
Abakunzi b'indirimbo za Patient bishimiye guhura nawe
Ntiyari kuva muri iki gitaramo Patient Bizimana atamusinyiye nk'umuhanzi akunda
Bahagiriye ibihe byiza cyane
Patient Bizimana i Bruxelles
Byari kuba igihombo iyo badasigarana urwibutso rw'iki gitaramo
AMAFOTO: Fidele&Claude


text:
Amategeko agenga inkwano akoreshwa nabi mu Buhinde
Urukiko rw'ikirenga rwo mu Buhinde rwatangaje ko abagore bagenda barushaho gukoresha nabi amategeko abuza gutanga inkwano muri gahunda yo gutesha umutwe abagabo babo n'imiryango yabo.
Iyo umugore yinubiye ko umugabo we cyangwa se abo mu muryango we basabye inkwano bashobora guhita batabwa muri yombi, ariko abagabo benshi ntabwo icyaha kibahama.
Urukiko rw'ikirenga noneho rwategetse igipolisi kubanza gushakisha gihamya no guha impamvu zihagije abacamanza mbere yo kugira uwo gita muri yombi kubera ibibazo by'inkwano.
Umuco wo gutanga no kwakira inkwaro umaze imyaka myinshi wubahirizwa mu Buhinde aho ababyeyi b'umukobwa baha umuryango w'umuhungu bagiye kurwubakana inkwano y'amafaranga, imyenda n'ibindi bintu abantu barimbana.
Hashize imyaka irenga 50 ariko uwo muco utemewe n'amategeko mu Buhindi.
Ariko rero uracyariho kandi abawurwanya bavuga ko utuma abagore bahohoterwa n'abagabo babo rimwe na rimwe bakanicwa.


text:
Ubuhamya bw’umugore wivugira ko yarongowe na Satani nyuma yo gushyingirwa
Elaine ni umwe mu baramyi ba Satani waje kubohorwa na Dr Rebecca Brown, umugangakazi Imana yahamagariye kubohora abari mu minyururu ya Satani, bagenda biyongera cyane muri Leta Zunze Ubumwe z’Amerika.
Aho ngaho mu gace Rebecca Atuyemo, ngo hari umuryango w’abaramyi ba Satani(satanistes), bitwa Fraternite,(nibaza niba ntaho bahuriye na Illuminati, ariko Nkuko Rebecca abivuga, ngo aba bagenda bagira amazina atandukanye, bitewe n’aho baherereye), abo rero ngo baramya Satani, bakamutambira n,ibitambo ku buryo bajya bica abantu bakabagira ibitambo. Elaine rero we yari yarazamutse mu ntera agera ku rwego rwo kuba Umupadirikazi (pretresse), wa Satani.
Nkuko tubibona mu gitabo Rebecca yanditse, “Il est venu liberer les captifs”, uyu Elaine atumwe na Satani yari yaragerageje kenshi kwica Rebecca ariko birananirana, kugeza igihe Rebecca ahubwo, ku bw’imbaraga z’Imana ariwe waje kubohora Elaine, amuhindurira gukorera Yesu, ibintu byarakaje Satani bitavugwa.
Mbere ariko yuko Elaine akizwa, yaje gutoranywa kuba umugore wa Satani kuko aho muri Amerika Satani mu bapadirikazi be aba afitemo abagore batandukanye(Ndabizi biraruhije kubyemera, ariko hari ibintu byinshi tutazi mu isi y’umwuka) Elaine rero niwe witangira ubuhamya bw’ukuntu yarongowe na Satani, avuga uko byagenze, uburyo yari yateguwe, yarimbijwe nyine nk’umugeni, n’ukuntu Satani yaje yafashe isura y’umusore w’uburanga buhebuje.
Elaine asobanura neza n’uburyo habaye igikorwa cyo guhuza ibitsina, aha ngaha si ngombwa kujya mu busobanuro bwose, gusa nkuko Elaine abivuga, nuko nta cyiza yigeze abona mu gukorera Satani, ahubwo ko ari imibabaro yakuyemo gusa. Elaine tubona ko nyuma yaje gukizwa, ariko byaragoranye, Satani aramuhiga, habaye intambara ndende hagati ya Satani, abakozi be barwanya Rebecca, bashaka kumwica we na Elaine, ariko nyuma Yesu arabaneshereza.


text:
Padiri Uwimana Jean Francois wo muri Diyosezi ya Nyundo umaze kumenyekana cyane nk’umuhanzi w’indirimbo zo munjyana ya Hip Hop avuga ko ubuhanzi bwatumye ahura na byinshi bitandukanye birimo n’uko abakobwa benshi bamusaba urukundo bibeshye ko ari umupadiri.
Uyu umaze igihe kitari gito aririmba indiorimbo zo guhimbaza Imana mu njyana ya Hip Hop, ahamya ko byamufashije gukomeza umuhamagaro we wo kubwiriza no kwigisha ijambo ry’Imana.
Padiri Uwimana mu myaka 6 amaze aririmba muri iyi njyana, avuga ko kuririmba byamugiriye akamaro gakomeye mu buzima bwe ngo kuko byagiye binamuhuza n’abantu benshi rimwe na rimwe bigakurura imigisha haba mu buryo bufatika cyangwa mu buryo bwa roho.
Aganira na Kigali Today dukesha iyi nkuru, Padiri Uwimana yavuze ko kuba ari umupadiri bimukingira ibintu byinshi kuko ngo usanga hari n’abakobwa bamusaba urukundo.
Yagize ati “Nk’umupadiri mpura n’abantu benshi, tugira inama abantu b’ingeri zose, muri ubu buryo abantu baba banzi rero, usanga hari abakobwa baza ugira ngo baragisha inama, akambwira ati ‘ndagukunda’.”
Uyu mu padiri akomeza avuga ko akenshi iyo ahuye n’umutego nk’uyu ahita asubiza uwo mukobwa ko nawe amukunda nk’umubyeyi ngo kuko padiri ari umubyeyi wa bose. Ati “Ubupadiri rero bundinda kuba naca ku ruhande.”
Akomeza avuga ko anezezwa cyane no kumva abantu benshi baziz ibihangano bye, ndetse ngo yanezerewe byimazzeyo ubwo yajyaga mu Budage akaririmbira abantu, hanyuma bagakusanya amafaranga akayafashisha abantu batishoboye basaga 500 mu kubishyurira ubwisungane mu kwivuza.
Padiri Uwimana avugako yatangiye ubuhanzi aririmba indirimbo zo guhimbaza Imana mu njyana yo muri Kiliziya, nyuma aza no guhura n’abana bo mu muhanda aganira nabo bamubwira ko batajya bumva injyana zo muri Kiliziya kandi ko batanazikunda, ahita ahakura igitekerezo cyo kuririmba mu njyana ya Hiphop kugira ngo buri wese azisange mu ndirimbo aririmba.
Yakomeje avuga ko agitangira kuririmba muri iyi njyana byamugoye cyane, aho abapadiri bagenzi be bahise batangira kumwikoma bavuga ko atangiye gutandukira ajya mu binyuranye n’umuhamagaro we, ariko akomeza kubumvisha impamvu yabihisemo, kugeza ubu bakaba baramwumvise.
Padiri Uwimana Jean Francois arimo gutura igitambo cya Misa


text:
Ururabo rw’umugati
Ubwoko Ururabo rw’umugati (izina ry’ubumenyi mu kilatini Artocarpus) ruboneka mu moko arenga 60 y’icyatsi kibisi buboneka ahantu hashyushye mu muryango wa Morase (izina mu kilatini Moraceae; bitanga imbuto ziribwa zifite intete nyinshi mo imbere). Biboneka muri Aziya y’Amajyepfo y’iburasirazuba no mu birwa by’inyanja ya Pasifika. Ubundi bwoko nka Artocarpus altilis (Urubuto rw’umugati), Artocarpus integer (Cempedak), Artocarpus heterophyllus] (Urubuto rwa Yakobo) n’ Artocarpus odoratissimus (Marang) nabyo ni ibinyamuryango by’urubuto rw’umugati.


text:
Abamotari mu bice bitandukanye by’akarere ka Gatsibo, barifuza ko abayobora amakoperative yabo bajya bagira manda bamara ku buyobozi, ngo ku mpamvu z’uko abaziyobora usanga bagira koperative nk’akarima kabo iyo batinze ku buyobozi.
Ngo komite zihawe manda koperative zazamuka
Bamwe mu bamotari baganiriye na Nonaha.com bavuga ko abaperezida b’amakoperative mu karere ka Gatsibo, bagiye bagira manda byabafasha mu mikorere y’amakoperative ndetse ngo mu gihe manda zabo zirangiye bakabazwa ibyo bakoze.
Museveni Etienne, umwe mu bamotari yagize ati "Utanabitinzeho ibintu by’amakoperative by’abaperezida byo byabaye nk’akarima k’igikoni, bitunze abaperezida kurusha abanyamuryango, bibaye manda idasubirwaho numva ko byatanga umusaruro".
Abandi bati "Iyo umuntu akora hakajyaho manda niba ari imyaka nk’ingahe bashyizeho, ni ukuvuga ngo iyo hagiye kuba ihererekanya hari ibyo yerekena byakozwe, iyo umuntu rero ntabyo yerekana nta n’icyo bimubwiye, niyo mpamvu ubona amakoperative atajya azamuka, ntashobora kuzamuka umuntu ayobora imyaka icumi kuva koperative ishinzwe akavaho kubera yariye umutungo nta n’umubaza. Hari manda yajya abazwa ibyo yakoze yaba yarariye umutungo agakurikiranwa".
Umuyobozi w’ihuriro ry’amakoperative y’abamotari mu karere ka Gatsibo, Rwabarinda Aloys, yabwiye Nonaha.com ko ubusanzwe byajyaga bikorwa, gusa ngo bagiye kongera basubire inyuma barebe ko hari aho manda z’abaperezida zarangiye bongere batore.
Yagize ati "Urebye kuvuga ngo ntabwo byakorwaga njye navuga ko atari byo na cyane ko hirya no hino iyo dukoze inama turabaza tuti nyobozi zimaze igihe kingana iki? Noneho aho dusanze zarangiye tugatora bityo rero hashingiye ku itegeko aho manda zizajya zirangira hazajya habaho amatora. Aho biri rero hirya no hino abadasobanukiwe n’itegeko tugiye gufatanya n’izindi nzego z’amakoperative mu karere hano iwacu aho manda zarangiye dutoreshe bundi bushya".
Manzi Theogene, umuyobozi w’akarere ka Gatsibo wungirije ushinzwe iterambere ry’ubukungu, na we yemeza ko hagiyeho manda mu makoperative y’abamotari hari umusaruro byatanga ariko agasaba abamotari gutegura umwanya bakaganira ku bintu bitandukanye byatuma koperative zabo zitera imbere.
Yagize ati "Nanjye nshyigikiye ko umuntu atayobora ubuziraherezo, nshyigikiye ko hakwiye kuba hajyaho igihe runaka kizwi perezida wa koperative ari buze kuba ayiyobora akaba yanabasha gusimburwa n’abandi bashobora kuzana amaraso mashya, bashobora kuzana ibitekerezo bishya kugira ngo babashe guteza imbere amakoperative yabo, bategure igihe dukwiye kuba tuganira nabo twumve ku buryo burambuye ibitekerezo n’ingorane bafite tujye inama na bo, batugire inama, n’ubwo turi abayobozi b’akarere na bo batugira inama kandi zatwubaka, zadufasha natwe kurangiza inshingano zacu neza".
Ikibazo cy’imiyoborere mibi y’amakoperative y’abamotari si umwihariko w’akarere ka Gatsibo gusa, mu bice bitandukanye by’igihugu usanga abamotari bibaza banijujutira imwe mu misanzu batanga mu makoperative irengero ryayo ngo bakaribura.


text:
Huye: 2 bakiri bato bakora amavuta yo guteka ava muri avoka afite umwihariko udasanzwe – VIDEO
Mbarushimana Evariste na Niyidukunda Mugeni Euphrosine ni urubyiruko rwatangije kompanyi ibyaza avoka mo umusaruro mu Karere ka Huye bakuramo amavuta afasha cyane abantu bafite uburwayi budakira ndetse bagakoramo n’isabune ifasha uruhu.
Kompanyi yabo bayise Lucent Group Ltd. Ikorera mu Ntara y’Amajyepfo mu Karere ka Huye. Euphrosine yatangarije Rwandamagazine.com ko batangiye umushinga wabo nyuma yo kubona ko umusaruro wa avocat wapfaga ubusa mu Karere ka Huye. Aho ngo niho bakomeye igitekerezo cyo gukuramo izindi ‘Produits’ zibasha kubikika igihe kirekire.
Avuga ku mwihariko w’amavuta yabo, Euphrosine yavuze ko icyo atandukaniraho n’andi abantu basanzwe bakoresha mu guteka ari uko yo afite intungamubiri nyinshi zifasha abantu barwaye indwara zidakira.
Yagize ati " Ni amavuta akungahaye ku ntungamubiri zitandukanye. Afasha abantu barwaye Hepatites, indwara z’umutima, za kanseri , diyabete,…bitewe n’intungamubiri yibitseho. Abafasha kongera ubudahangarwa bw’umubiri no kubasha guhangana na za ndwara baba bafite."
Iyo bayakora bakoresha avoka zihiye. Bafata imashini bagashyiramo umutsima wa avoka ikabafasha gukamuramo amazi, hagasigara umutsima w’avoka . Barongera bagakamura avoka y’amavuta bakoresheje imashini, hagasohoka amavuta n’ibindi bisigazwa.
Euphrosine asobanurira abakemurampaka ibyerekeye amavuta bakura muri avoka
Muri avoka banakuramo isabune irinda indwara z’uruhu
Ibisigazwa bakuramo nibyo bavangamo n’ikibuto hanyuma bagakuramo isabune nayo ifasha uruhu.
Ati" Ifasha wa muntu urwaye indwara z’ise , indwara zo kweruruka k’uruhu ndetse n’izindi ndwara z’ibiheri…"
Lucent Group Ltd bayitangije muri Kamena 2017 ariko ngo ubu abantu bafite indwara zavuzwe haruguru bakunze cyane amavuta yabo ndetse n’abandi bashaka kuzirinda hakiri kare barayakunze.
Ati " Amavuta asanzwe tuziko amenshi atera kwiyongera kwa Cholesterol (ibinure) mu mubiri n’indwara z’umutima, ibyo bigatuma uyakoresheje bigenda bigahungabanya imikorere y’umubiri agatangira kugirwaho ingaruka na za ndwara ku buryo bworoshye…ariko aya mavuta ya avoka bitewe n’intungamubiri zitwa forade zinjira mu mitsi zikabasha koza no kuvana bya binure mu mitsi…
Akungahaye kuri Potassium ifasha umutima kohereza ikigero gikwiriye cy’amaraso mu mitsi. Ikindi arusha andi ni uko akoreshwa mu buryo 2 butandukanye. Ku muntu ufite uburwayi arayafata atetse kinyarwa akayashyira ku biryo ...uwarwaye za ndwara na we wikundiraga ibiryo bikaranze , aya mavuta ya avoka yaje kumufasha kugira ngo akomeze abeho neza, ye kumva ko hari igikuba kimucitseho…"
Nyuma yaho batangirije umushinga wabo ngo byatumye abazihingaga bahendwaga batagihendwa. Euphrosine avuga ko ubu abahinzi b’avoka batakiziha amatungo nkuko byahoze mbere.
Umushinga wabo wabaye uwa 2 mu mishinga 90 y’urubyiruko yahatanye ku rwego rw’igihugu mu kwezi k’Ukuboza 2017. Bahembwe miliyoni 3 FRW zizabafasha kurushaho kwagura isoko ryabo. Kugeza ubu amavuta yabo aboneka mu Karere ka Huye. Icupa rimwe rigura rya litiro imwe rigura 3000 FRW naho isabune imwe bakayigurisha 500 FRW.
Kanda hano urebe amashusho aho Euphrosine asobanura ibyerekeye amavuta bakora


text:
MINEDUC ivuga ko kuva mu mashuri byanaviriyemo abo banyeshuri kudakora ibizami bya leta by’umwaka wa 2017.
Inteko ihuriweho na za Ministeri zitandukanye, Imiryango nterankunga, Ingabo na Polisi y’Igihugu, yahise yiyemeza byihutirwa kubaka ibyumba by’amashuri birenga 3600 bahereye kuri 920 bitarenze umwaka wa 2017.
Ministiri w’Uburezi, Dr Eugene Mutimura yashimiye Akarere ka Nyarugenge kuba kabaye aka mbere mu kubaka ibyumba by’amashuri 33 mu buryo budasanzwe (budakoresheje ingengo y’imari ya Leta) mu gihe cy’amezi abiri ashize.
Yagize ati "Aka karere kabaye aka mbere mu kugera kuri uyu muhigo ndetse no kuwurenza kuko kasabwaga kubaka ibyumba by’amashuri 25 ariko karengejeho kubaka ibyumba 33."
Uretse ibyumba by’amashuri 33 bimwe byubatswe ibindi bikavugururwa muri Nyarugenge mu mezi y’Ugushyingo n’Ukuboza 2017, hanubatswe ubwiherero 36 n’ibigo mbonezamikurire bibiri.
Ministiri Mutimura agira ati "Umwanda uterwa no kwigira mu mashuri ashaje kandi afite ubucucike urakabije; nibyo biteza abana gusibira no kureka ishuri; aho mu mwaka ushize abarenga ibihumbi 21 batakoze ibizamini bya Leta."
Umuyobozi ushinzwe uburezi mu Karere ka Nyarugenge, Gatsinzi Johnson avuga ko ubucucike mu mashuri bwari bugeze ku bana 58 mu ishuri, nyamara buri shuri ritagombye kurenza abana 45.
Agira ati "Nibyo byaduteye gufata iya mbere mu kubaka ibi byumba by’amashuri, kuko natwe abanyeshuri mu mashuri abanza bataye ishuri mu mwaka ushize bari 3.2% mu bana barenga ibihumbi 53 muri ako karere."
Ministeri y’Uburezi isaba uturere gukora ibishoboka tukagaragaza ibyumba by’amashuri bishya byubatswe cyangwa byavuguruwe, mbere yuko itariki yo gutangira kw’amashuri igera. Hasigaye ibyumweru bitarenga bibiri.
Ibitekerezo ( 2 )
Mujye musobanura neza ibyanditse. Bariya 21 barakoze ni mukahe karere. uziko wagirango ni mu gihugu cyose.
Byakabaye byiza bavuze no kugashara ka mwarimu,naho kurunda ibyo byumba aho mwarimu araye ari bwirukanwe aho acumbitse,
Mujye musobanura neza ibyanditse. Bariya 21 barakoze ni mukahe karere. uziko wagirango ni mu gihugu cyose.


text:
Ubuyobozi bw’akarere ka Gicumbi,icyahoze cyitwa Préfecture ya Byumba haravugwa abaturage balimo abana, abasore n’abasaza bazahajwe n’umwanda kubera kutiyuhagira ahanini bitewe n’ubukene n’ibura ry’amazi rikunze kubaho mubihe by’impeshyi hano mu Rwanda aho 1 jerican igura kugeza kuli 500f mumugi wa Kigali, uretse ko ubu bikabije kandi ubuyobozi bwarijeje abaturage ko kugeza muli 2017 nta munyarwanda numwe uzasigara adafite amazi meza. Ubuyobozi bwa Gicumbi rero bwo siko bubibona busanga ari ugusebya Akarere kabo kuburyo bwafashe icyemezo cyo kujya babakusanyiriza hamwe ku karere, bakiyuhagira bahagarikiwe n’ubuyobozi rubanda rwose rubareba ntakubagirira ikigongwe ngo uyu ni umusaza cyangwa umusore.
Icyo gikorwa giteye isoni kikaba cyaratangijwe n’ubuyobozi bw’akarere mu minsi ishize aho abo baturage balimo abasaza batubyaye, abasore barumuna bacu buhagiriwe mu ruhame bose babireba, byari biteye agahinda!! twese twarumiwe!.
Abo baturage bakaba barafotowe, amafoto yabo akamanikwa ku biro by’akarere n’ahandi hose hagaragara, bityo ifoto ikazajya ivanwaho hakurikijwe uko buri wese yitwaralitse mu kutongera kugira umwanda.Aliko kandi ngo icyo gikorwa kikazakomeza!
Kimwe no mumurwa mukuru wa Kigali, amezi abaye atatu, ikibazo cy’amazi giteye inkeke, amazi akenewe nk’ushaka pétrole, kuva mu mpera z’ukwezi kwa 6/08/2015 kugeza magingo aya, tumaze kumenyera kuvoma kabili mukwezi buri wese agace k’umugi atuyemo nabwo badashobora kuyabonera umunsi umwe,bivuga Akarere kamwe uyu munsi akandi 10 jours après, par alternance . Abakozi bo mungo na bamwe mu bakozi bandi iyo batashye kumugoroba buri wese afata ijerican ashakisha hirya no hino, mu bishanga n’ahandi bagacyurwa n’ijoro rimwe na rimwe bahebye.
Ubuyobozi bw’Ikigo cy’igihugu gishinzwe gukwirakwiza amazi mu Rwanda (WASAC) bukaba busobanura ko ikibazo cy’ ibura ry’amazi adahagije mu mugi wa Kigali riterwa ahanini n’ingomero zicyubakwa hakiyongeraho n’ikama ry’imigezi ishamikiye kuli izo ngomero kubera izuba.
Ibyo byose bikagaragaza intege nke Leta ya FPR ifite mu gukora igena-migambi muli domaines zose, aho gushimishwa no kuzamura amazu gusa kandi uziko nta mazi n’amashanyarazi uzashyiramo. Muli rusange rero ugasanga ari uguhuzagurika mu gucunga neza imitungo y’igihugu.
Byanditswe ku wa 27/08/2015 na:
A.BEN NTUYENABO, KIGALI-RWANDA.


text:
Uwitwa Habineza Jean Paul usanzwe ari umuhanzi w’injyana ya Hip Hop yatangaje ko yifuza gukabya inzozi ze maze akaba umu Depite, ndetse ngo araterwa ishema no kuzafatanya umuziki n’ubuyobozi.
Uyu musore w’imyaka 26 ngo kuva mu bwana bwe yahoraga arota kuzaba umu Depite, none arumva igihe cyageze kugira ngo akabye inzozi ze.
Kuva akiga mu mashuri yisumbuye nabwo ngo yari umuyobozi mu nzego z’abanyeshuri, kuba akora umuziki nabyo ngo bizamufasha cyane kuko azajya abona inzira zoroshye zo gutambutsa no kuvugira abaturage mu buryo bworoshye.
Mu kiganiro yagiranye na Touchrwanda yagize ati ” Nitwa HABINEZA Jean Paul uzwi nka Simple A Catechist, umuhanzi mu njyana ya Hip Hop. Ndangije Kaminuza mu ishami ry’iyobokamana muri Kaminuza Gatolika y’u Rwanda. Mfite imyaka 26 y’amavuko. Ndi ingaragu mvuka ku kagari ka Tara ho mu murenge wa Mururu, akarere ka Rusizi. Ubu ntuye mu karere ka Huye. Kuva ndi igitambambuga nagiraga inzozi zo kuzaba umudepite. Nahise ntangira imyiteguro no gukusanya ibimenyetso byemeza iyo myiteguro yanjye. Igisa n’igisigaye ni ukumenyekanisha izina ryanjye kugirango igihe cyo gutanga kandidatire ntirizumvikane nk’irishyashya mu matwi y’abanyarwanda.”


text:
Dore ibyatuma imigambi yawe igera ku ntego
Mu buzima tubamo bwa buri munsi,duhura na byinshi bikaba byatugora kwifatira imyanzuro.Tubasha gushyiraho igihe tubyukira, icyo dukora nyuma yo kubyuka n’indi mirimo inyuranye turi bukore bigakomeza kugera nijoro ndetse tukanakereza icyo tuzakora ku munsi ukurikiyeho. Kumenya rero ko ufite byinshi kandi ukaba ugomba guhitamo ibikwiye ni ngombwa gufata imyanzuro neza kugira ngo wirinde amahitamo apfuye yanagira ingaruka ku buzima bwawe.
Bibiliya ni igitabo kiboneye kituyobora uko twabasha guhitamo gukora igikwiye igihe cyose. Ni igitabo buri muntu akwiye kugira, akacyizera, akagisoma akanacyubaha. Kuko gikubiyemo amagambo yose Imana yahaye umuntu n’uko akwiye kwitwara mu mibereho ye ya buri munsi.
Mu rwandiko rwa 2 Pawulo yandikiye Timoteyo yagize ati: “Ibyanditswe byera byose byahumetswe n’Imana kandi bigira umumaro wo kwigisha umuntu, no kumwemeza ibyaha bye no kumutunganya, no kumuhanira gukiranuka kugira ngo umuntu w’Imana abe ashyitse, afite ibimukwiriye byose ngo akore imirimo myiza yose." (2Timoteyo3: 16-17)
Birashobokako ushobora gutekereza ko udafite icyo ukora cyangwa ushinzwe ariko mu byo ukora byose ugomba kubyitondera ukubaha ijambo ry’Imana.
“Umusore azeza inzira ye ate? Azayejesha kuyitondera nk’uko ijambo ryawe ritegeka.” Zaburi119:9
Ese ni gute twakwirinda kuba twagira amahitamo mabi?
Mu kugufasha guhitamo neza muri buri kimwe cyose, aha hari ibintu bibiliya itubwira bikubiye mu gitabo cy’imigani 3:1-8 :
Ubaha amategeko y’Imana
“ Mwana wanjye ntukibagirwe ibyigisho byanjye, ahubwo umutima wawe ukomeze amategeko yanjye, kuko bizakungurira imyaka myinshi y’ubugingo bwawe, ukazarama ndetse ukagira n’amahoro.Imbabazi n’umurava bye kukuvaho,ubyambare mu ijosi, ubyandike ku nkingi z’umutima wawe. Nibwo uzagira umugisha n’ubwenge nyakuri, mu maso y’Imana n’abantu.( Imigani3:1-4)
Aya mabwiriza arumvikana.Tugomba guhora twibuka ibyo Imana ivuga,tukabizirikana mu mitima no mu bwenge bwacu .Tugomba guhora tuzirikana amategeko yayo n’ubutunzi itugabira iyo tuyubashye.Ni ngombwa rero kuri buri cyemezo dufashe cyigomba kuba kigendeye ku ijambo ry’Imana.
Shimira Imana kuri buri cyose ugezeho.
“Wiringire Uwiteka n’umutima wawe wose, we kwishingikiriza ku buhanga bwawe .Uhore umwemera mu migendere yawe yose, na we azajya akuyobora inzira unyuramo.” (Imigani 3:5-6)
Tugomba gushimira Imana kuri buri cyose duteganyije gukora. Igihe dufashe umwanzuro,tugomba kumenya neza ko Imana izi ibyo tugiye gukora, kandi ko ishyigikiye ibyifuzo byacu.Nitugenza dutyo, ibyo tuzakora byose bizaba biboneye kuko hajemo gutinya Imana, kandi gutinya Imana no kuyubaha kuri buri kimwe tugiye gukora birayishimisha.
Tinya Imana
“Ntiwishime ubwenge bwawe, Ujye wubaha Uwiteka kandi uve mu byaha.Bizatera umubiri wawe kuba mutaraga, ukagira imisokoro mu magufwa yawe.”(Imigani3:7-8)
Nkuko tubivuze,gutinya Imana bisobanuyeko tuzahitamo gukora ibintu biyishimisha.Tugomba kandi kuvuga oya ku cyaha cyose dushobora gukora no kwirinda ikibi cyose byaba mu bitekerezo,mu magambo, no mubikorwa.
Nshuti, ndakurarikira guha umwanya ijambo ry’Imana rikaba ariryo rituyobora mu byo dukora byose, kuko nidufata igihe tugafata imyanzuro dutinya Imana , ntituzigera duhitamo nabi iteka.


text:
Imbaraga z’Imana zampinduriye ubuzima zinkura mu biyobyabwenge
NIYIBIZI Yves ni umukristo mu itorero rya ADEPR umudugudu wa karambo, akaba n’umuvugabutumwa bwiza, aha agiye kutubwira ukuntu Imana yamurokoye ikamukura mu byaha birimo ubujura, ubusinzi, no kunywa ibiyobyabwenge bitandukanye byari byaramubase
Nitwa NIYIBIZI Yves, navutse mu mwaka w’1987,mvukira mu muryango udakennye kuko papa yari umwarimu mu mashuri yisumbuye, nakuze mbona umuryango wanjye usengera muri catholique, mbyiruka ndi umwana ushabutse cyane ufite amatsiko menshi, mu byukuri twarasengaga ariko tugasengera mu idini kuko burya idini ntirihindura umuntu, nkimara kumenya ubwenge, ku myaka cumi n’ine (14) gusa nasanze nywa itabi, na papa yararinywaga kugeza uyu munsi aracyarinywa, muri make navuga ko navutse mu maraso anywa itabi, ni ukuvuga ko niga mu mashuri yisumbuye nigishaga abandi bana kunywa itabi ndangiza ayo mashuri ngeze ku rwego rwo kunywa urumogi.
Kuva icyo gihe nibwo natangiye ubuzima bw’uburushyi buturutse ku byaha kuko ndibuka ko nkiri mu mashuri yisumbuye ahitwa I kansi najyaga nsimbuka ikigo nkajya gushaka itabi hanze,ngera ku rugero rwo kunywa amapaki y’itabi ane,nkomeza kuba muri ubwo burushyi igihe kitari gito, ndibuka ko hari igiheabayobozi b’ikigo bamfashe nywa itabi bantuma umubyeyi ndataha nzana papa maze mu gihe tugitegereje abayobozi hanze papa ararambirwa aragenda yiyicarira munsi y’igiti aho ku ishuri atangira kwinywera itabi, ubwo baraje barambaza bati uriya ni so uri kunywa itabi? Ndavuga nti ni we, abayobozi bahita bambwira bati igire mu ishuri nta kindi twarenzaho
Nkirangiza secondaire natangiye kunywa urumogi ariko noneho nkumva nirwo ruryoshye kubi ndarunywa ndongera ndarunywa ku buryo nafunzwe inshuro zigera muri eshatu nzira itabi n’ubusinzi, ubu mfite n’ikibazo gikomeye mu myanya y’ubuhumekero kubera itabi n’ubusinzi ubu iwacu ku karambo abantu baho baranzi ndi mubi cyane, ubwo nagiye kwiga kaminuza ariko kuko ingeso zanjye zari zimaze kwiyongera, kwiga byarananiye, ishuri ndivamo gutyo, nigira gushaka akazi ndakabona mpembwa n’amafaranga menshi ariko kubera itabi n’inzoga nahoraga mu madeni kuko nashoboraga kunywera umushahara w’amezi atatu mu kwezi kumwe gusa, akazi nkavamo ntangira kwiba.
Ntangira kwiba natangiriye kwiba amatelefone, icyo gihe twajyaga mu makwe atandukanye tukagenda nk’abatashye ubukwe maze si ukwiba amatelefone tukiva inyuma,kuko nibura mu cyumweru iyo nabaga nakennye nabaga mfite nibura telephone imwe nibye, si ibyo gusa rero kuko twajyaga twinjira no mu mazu y’abantu mu gihe cya saa kumi n’imwe, icyo gihe nibwo abantu bajya mu bwiherero kandi bagatindamo cyane, uwo mwanya rero niwo twabonaga tukabisikana na nyir’inzu agiye mu bwiherero tugahita twinjira mu nzu mu gihe wa wundi ari hanze tukinjira tugafata ibyo dushaka tukigendera.
Noneho kubera ukuntu nari narize sports nyinshi mu gatenga kwa charilos aba polisi baramfataga nkasimbuka pandagare nkiruka nkabacika, buriya ndi mu bantu batumye polisi idushyiraho amapingu kubera ukuntu twasimbukaga imodoka tukiruka, ubwo nakomeje kwiba cyane ndibuka ikindi gihe kimwe nanyuze ahantu mu ma saa sita n’igice ndebye ku idirishya mbona sentetizeri ndikomereza, ngarutse ndongera ndayihasanga mpita nyifata nyishyira mu gikapu cyayo cyari aho ndigendera njya kuyibitsa mugenzi wanjye ubundi nyishakira umu kiriya( client) ariko wa kure.
Maze kubona umuntu w’igisenyi wari ugiye kuyigura ahamagara umwe muri babandi babuze sente yabo aramubwira ati ngiye kugura sente yakoze ngwino undebere uko imeze, mugihe ngiye kureba wa wundi uvuye igisenyi mpahurira n’undi unzi baba baramfashe ndafungwa ariko sente yo irabura kuko uwo nayibikije ngo na we bayimwibye biba ngombwa ko mu rugo ari bo bayishyura.
Igihe kimwe rero ndi mu nzira nitambukira nagiye gushaka umucuti wanjye ngezeyo bambwira ko ari mu rusengero ku karambo ndagenda ndwana n’umutima ngo ninjire ariko ndinjira nicara inyuma, kubera ukuntu abantu benshi bari banzi rero buri wese yibazaga ukuntu ngeze mu rusengero, ubwo umudiyakoni umwe wari unzi ambaza ikingeza mubwira ko hari umuntu nje kureba arangije arambwira ati ntugenda tutagusengeye ubwo aramfata anjyana imbere baransengera ngiye kumva numva isoko y’amarira iturutse mu maso yanjye ndarira cyaneeeeeee ariko mu gihe bari kunsengera umwe ajya mu mwuka arambwira ngo Imana niyo yakurinze ya masasu abiri uri ku ishuri, mpita ngira ubwoba kuko nkiri mu ishuri nigeze gusimbuka ikigo mvuye kunywa urumogi hanze umusirikare warindaga ikigo cyacu andasa amasasu abiri ariko ntiyamfata.
Ubwo rero nibajije ukuntu uwo muntu amenye ibyanjye ndikanga ngira ubwoba ariko kandi numva ntangiye guhinduka, umutima wanjye urakinguka, numva ncitse intege, ariko numva ndanezerewe, kuva icyo gihe rero nahise ndeka inzoga n’urumogi ariko itabi ryo riranga neza kugeza ubwo baje kunkoresha amasengesho y’iminsi itatu nyuma yayo ndeka itabi neza ariko nkagerageza kwirinda abantu banywa itabi, kuva icyo gihe mpita nkizwa, ndabatizwa ubu maze imyaka itandatu nkijijwe kandi nkomeje urugendo rujya mu ijuru.
Ndagirango mbwire umuntu ukibaswe n’ibiyobyabwenge ko uwo ari umuruho ukomeye cyane ngwino kuri Yesu niho hari amahoro yuzuye ubu ndashima Imana ko mu Magana y’abanyabyaha Yesu yantoranije ngo mbe inshuti ye maze akampa agakiza ku buntu.
Nawe numusanga arakuruhura
Amen.
Liliane [email protected]


text:
Igikuyu
Igikuyu cyangwa Ikikuyu (izina mu gikuyu : Gĩkũyũ ) ni ururimi rumwe mu zinini zo muri Kenya. Itegekongenga ISO 639-3 kik. Izindi zifite abantu benshi zo mu muryango w’Abantu ni Igikamba n'Ikiruya. Haba ni umuryango witwa Nilotiki urimo Ikimasayi, Kalenjini n’Ikijyaluwo. Igikuyu gisangiye ibintu byinshi n’ikinyarwanda kubera ko zombi ziva indimwe ariko na none hari na byinshi by'umwihariko zisangiye bitaboneka mu zindi. Ikizwi cyane ni itegeko rigenga imivugire y’ingombajwi ryitwa irya Dahl (Dahl's Law). Riraza kuboneka hepfo mu ngero ziza gutangwa.
Muri iyi nyandiko, ndibanda cyane ku magambo izi ndimi zombi zisangiye, imiterere y’amagambo hamwe n’amategeko agenga imivugire y’uru rurimi.


text:
Ibi rero birashoboka mu gihe ufite Internet, wakoresha iyi [ Link.]
Uko bikorwa:
Ukimara gufungura iyi link, ubona aho ushyira fishier/file yawe ukoresheje uburyo bwa slide ( gukanda kuri file yawe ukayinyereza uyiganishamo) reba ku ifoto hejuru ahanditse ngo Drop file here = Shyira ifoto aha, cyangwa Clic to select files = Kanda uhitemo file, nyuma rero ukagenda ukanda (clic) kuri paji ukeneye gukura muri document yawe. Noneho ukamanuka hasi ukabona buto (button) ukanda ivuga ngo Extract. ukabona indi paji ikwereka kuba wabika kuri mashine yawe cg kuri Dropbox cg GoogleDrive
Ikindi kandi ushobora kuyifashisha uzabonaho n'izindi tools nyinshi ingero:
Convert to PDF = Guhindura Muri PDF
Convert PDF to .. = Guhindura PDF uyijyana mu ...
Join files to one PDF = Guhuza amapaji atandukanye muri PDF imwe n'ibindi n'ibindi. mwisomere gusa biri mu cyongereza. Ariko ntibikomeye


text:
Menya imitako yo gutegura hanze y’inzu cyangwa mu busitani bw’urugo rwawe
Hari uburyo bwihariye bwo gutegura no gushyira imitako itandukanye mu rugo hanze y’inzu,haba mu mbuga aho abantu binjirira cyangwa ku nkutaz’inzu ukoresheje idabo ngufi,ibyatsi cyangwa ibiti biteye amabengeza kubireba biri mu rugo.
Ubusanzwe abantu benshi bakunze gukoresha amavase ateyemo indabo ngufi,maze bakayatereka mu mpande z’inzira abantu banyuramo binjira mu nzu kuburyo uje wese abona iyo mitako y’indabo.
Abandi usanga barakoze ubusitani mu rugo ku buryo imbuga iba iteyemo ibyatsi bya pasiparumu,maze hagati bagateramio ibiti by’imikindo.
Hari kandi abahitamo gukoresha amavase arimo ibiti bikura bizamuka cyane bitagira amashami manini,nk’imigano cyangwa n’ibindi nkabyo,maze ayo mavase bakayatereka ku nkuta z’inzu bakayazengurutsaho.
Hari kandi aho usanga urugo rwose mu mbuga hateyemo ibyatsi bya pasiparumu,maze inzira abantu banyuramo binjira mu nzu ikaba isashemo amabuye,kandi uruzitiro ry’urugo rukaba rwubakishije ibiti bimeze nk’indabo bisanzwe byubakishwa urugo maze bigahora biconze neza kandi biringaniye.
Uku niko abantu benshi bakunda gutaka mu ngo zabo,hanze y’inzu kandi ugasanga bigaragara neza cyane ndetse bidakabije.
NZIZA Paccy


text:
Uko wakwishimira ubuzima bwo kuba umukobwa ukuze
Hari abakobwa bumva ko bazaryoherwa n’ubuzima ari uko bashatse abagabo bari mu ngo zabo. Nyamara ushobora kuryoherwa n’ubuzima utarashaka umugabo wazamushaka nabwo ukaryoherwa n’izo mpinduka. Dore bimwe mu byo wakora ukishimira ubuzima uriho udafite umugabo :
Iga kwishimira kuba wenyine kandi uryohewe, singombwa ko uhora mu bigare by’abandi bakobwa cyangwa uhangayike ko incuti zawe zose bashatse abagabo. Ushobora kuba uri wenyine kandi ukagira ibihe byiza.
Iga gukora ikintu utari uzi : sport runaka, kuririmba, gushushanya, …
Ishimire ibyo ufite : ubuzima bwiza, umuryango, akazi, …. Ntutinde cyane ku byo utarageraho
Niba uteganya gushaka umugabo gira igihe cyo gutekereza ku wo ushaka uko azaba ameze ukurikije uko nawe umeze. Ntupfe kwemere uje wese kuko umaze gukura.
Iyiteho : gira igihe cyo kujya muri spa, wite ku bwiza bwawe, isohokane kureba film, tembera,…
Ita ku kazi kawe : ufite umwihariko wo kuba wakora akazi kagusaba ingendo nyinshi, gukora amasaha menshi, bifate nk’umwanya wo gutera imbere mu kazi udafite ibikundindiza.
Irinde kubabazwa n’abakubaza ibyo gushaka umugabo kenshi : rimwe wajya wisekera ubundi ukabasubiza bisanzwe ariko ntibikurakaze ngo bitume wigunga.
Rero hari ibyo waryoherwa udafite urugo n’ibindi bishibora kukurushya nkuko abafite ingo hari ibyo bishimira hakaba n’ibibarushya, icyiza ni ukwakira ibyo ufite ukabyishimira ntuhore uganya.
Hifashishijwe wikihow.
photo : google


text:
Urukundo
Ingaruka zo guhora ugenzura telefoni y’uwo mwashakanye
Muri iki gihe aho iterambere mu ikoranabuhanga ryaziye usanga hari ingaruka nyinshi rifite no mu bashakanye cyane cyane mu gihe hari ubwo umwe mu bashakanye abikoresha mu rwego rwo gucunga uwo bashakanye ngo amenye ibyo yirirwamo. Uzasanga rero hari bamwe mu bashakanye umwe ashyira telefoni hasi akaba arayifashe arebye abamuhamagaye...
Uko wahitamo uwo muzarushinga muzarambana
Kugirango umukobwa n’umuhungu bagere ku rwego rwo gushyingiranwa hari izindi ntambwe z’ingenzi bacamo. Muri izo ntambwe hazamo igihe cya copinage na fiancaille, tukaba tugiye kubagezaho uko wahitamo umukunzi muri izo nzira zombi kandi mukarambana. Mu ntambwe ya mbere ni byiza ko udatwarwa n’uburanga cyangwa ubutunzi ukagira amatsiko yo kumenya...
Imyitwarire y’umuhungu igaragaza ko ashaka imbabazi ku mukunzi we
Birashoboka ko abakundana, umusore n’umukobwa bashobora kugirana ikibazo runaka, umuhungu akaba yahemukira umukobwa, akamubabaza ndetse kumubabarira bikaba byamugora ariko hari imyitwarire cyangwa uburyo bwo kugusaba imbabazi yakugaragariza ugahita umubabarira byihuse nkuko impuguke mu by’imibanire y’abakundana Sephan Lbossiere abivuga mu gitabo...
Ibintu bikwereka ko uri mu nzira zo guca inyuma uwo mwashakanye
Gucana inyuma ku bashakanye ni ikibazo cyugarije ingo nyinshi ndetse kikaba kiri ku isonga mu mpamvu zitera gusenyuka kw’ingo nyinshi. Ahanini usanga intangiriro iganisha ku gucana inyuma iba ari nto ikagenda ikura buhoro buhoro. Tugiye kureba zimwe muri izo nzira ziganisha mu gucana inyuma kw’abashakanye. Kurangazwa n’ibyo ukunda ku wundi muntu...
Ibirambuye wamenya ku ndwara y’urukundo bita ’Indege’
Kurwara amour, kugurutsa indege, kwisaza n’andi mazina atandukanye bitewe n’akarere, ni yo ahabwa indwara yitwa iy’urukundo, ikunze kugaragara cyane ku bakobwa b’abangavu. Béatha Mukarusanga, umuganga mu mitekerereze n’imyitwarire mu bitaro bya Ndera, aragusobanurira byinshi ku cyo abantu bita indwara y’urukundo. Ngo icyitwa indwara y’urukundo...
Icyo wakora igihe udakunda uko umukunzi wawe yambara
Hari ubwo umusore cyangwa se inkumi mukundana yambara mu buryo wowe udakund aukumva birakubangamiye ariko ukabura uko ubyitwaramo. Bamwe bahitamo guhita babibabwira ariko nabyo bigira ingaruka mbi kuko bitanamufasha guhinduka. Mu gihe rero wifuza ko umukunzi wawe ahindura uburyo yambara, dore ibyo wakora : Muhe impano z’imyambaro wifuza...
Impamvu 6 udakwiriye kugenderaho winjira mu rukundo
Niba ushaka kuba mu mubano wishimiye, ntukwiriye gutangira gukundana ugendeye ku mpamvu turi bugarukeho muri iyi nkuru. Zose ni impamvu zidakwiriye umuntu ushaka kubaho yishimiye urukundo arimo. Ni impamvu 6 dukesha urubuga Elcrema, rwandika ku mibanire n’urukundo. 1.Ufite irungu/ urigunze Gutangira gukundana n’umuntu kuko ufite irungu...
Umugore tumaranye imyaka 10 yanciye inyuma nanirwa kubyakira! Mungire inama
Muraho basomyi kandi bajyanama beza, Turitegura kwizihiza isabukuru y’imyaka 10 twubatse urugo, ariko muriyo myaka hajemo agatotsi ubwo tumaze imyaka 6 umugore wanjye namufatiye mu busambanyi n’undi mugabo nubwo yabanje kubihakana yaje kubyemera muhaye ibimenyetso kuko ari kunca inyuma namufashe ariko ndigendera nanga kwigaragaza aho bari...
Impinduka ziba nyuma yo gushyingirwa n’uko wazitwaramo
Nyuma yo gushyingiranwa wabishaka utabishaka haba hari impinduka zizabaho mu buryo wabanagamo n’umusore cyangwa se inkumi mwarushinganye. Izo mpinduka ziba ntibivuze ko zitera ibibazo mu bashakanye, ahubwo igitera ibibazo ni ukutamenya uburyo bwiza bwo kuzibamo kugeza muzimenyereye. Impinduka ziba nyuma yo gushyingirwa nuko wazitwaramo...
Amabanga 5 yabafasha guhorana urukundo nyuma yo gushakana
Nyuma yo gushakana usanga urukundo mwari mufitanye mbere mukirambagizanya rugenda ruyoyoka bamwe bakatangira kwibaza niba uwo barambagagizaga ariwe babana kubera impunduka mbi ziba ziri mu rukundo rwabo. Nyamara ntabwo ari ihame ko urukundo rw’abashakanye rugenda rugabanyuka nyuma yo kubana, ahubwo rwari rukwiye kwiyongera. Dore amabanga 5...


text:
Video zo Guswera Zitandukanye
Video zo Kunyaza Umukobwa
Video zo Guswera Zigezweho
UMUGORE NI URURABYO
Ururabyo rugomba guhora rusa neza kandi ruhumura neza; ni yo mpanvu umugore agomba gukaraba nibura kabiri k’umunsi ariko buri uko agiye kuri WC agatwara amazi agakaraba mu igituba neza ntihagire inkarizisigaramo akihanagura n’agatambaro keza.
Umugore agomba koza mu menyo nibura kabiri ku munsi kandi ururimi n’ishinya bye bigacya. Agomba kwisiga agacya kandi yabishobora akagira aga parfum yisiga umugabo we akunda akisiga ka deodorant kugira ngo hatagira icyica impumuro y’ururabyo.
Umugore kandi agomba guhora yambara amakariso n’uturega bikeye, kandi agahora yogoshe insya, ubucakwaha n’inzonnyo; ashobora kwitabaza umugabo we akamwogosha
Ibirenge bye bigomba guhora bikeye.
Umugore agomba guhora ategura inzara ze azisiga kuko ni zo zikayakaya umugabo
IMPAMVU UMUGORE AGOMBA GUHORANA ISUKU
Iyo asobye mu IGITUBA hasigaramo udukari ndetse yaba yitumye hagasigaramo umwanda kabone n’iyo yakoresha ikori, kubera ko iyo yambaye ikariso irahapfuka kandi ari hagati mu mayasha,hashyushye bigashonga kubera icyuya bigashokera mu imishino bikavanga n’icyanga na acide, n’imisemburo y’igituba maze uko agenda imishino ikagenda yimesa ikabyenga maze rugahana inkoyoyo, umugore yakuramo ikariso ugahunga ukibaza ko atajya yoga kandi yoga buri munsi.
Umugore agomba gutegura amashuka meza ameshe kandi agoroye nibura 2 mu cyumweru. Umugore iyo anyara cyane bituma bashaka umwenda wabigenewe maze bakawudoderaho ishashi kugira ngo ibinyare bidacamo bikajya muri matela.
Umugore agomba gutegura ibiryo by’umugabo ku bw’umwihariko bidahuye n’iby’abandi mu rugo kandi agateganya akayoga gake ashobora kunywa kakamutera imbaraga, agategura ikirahure cy’amata n’imbuto buri gihe bibonetse.
Umugore agomba kwakira umuryango w’umugabo buri gihe awishimiye ,akabazimanira, akabaganirira, bataha akabaherekeza, akagena umunsi wo kubasura byamunanira ntabavuge nabi.
Umugore ntagomba kugura umwenda we kabone n’iyo yaba akorera aya mirenge. Buri gihe umugabo ashobora kugurira umugore cyangwa akamuherekeza.
Umugore iyo yigurira imyenda abagabo bashobora kumuhonga ntubimenye, ashobora no gutangira gutekereza ko umugabo atamwitayeho.
Umugore ntakwiriye kugorobereza hanze ni nko kurangaza amata isazi ziyitereramo. Ni ukurata abana impyisi zihuma!
Umugore agomba kugira igihe kimwe cyo kuganira n’abandi bagore ariko ntabigeho amenshi ahubwo akunva uko bubatse izabo bigatuma yiminjiramo agafu iyo urwe bitagenda kandi akagira ibyishimo iyo abandi bamuganyiye akigererenyaho.
Umugore agomba gushaka umwanya wo kugenzura imboro yumugabo akayikorakora akayitegereza no kugeza ku mabya bimufasha kumenya uko ashimisha umugabo.
Umugore kandi afite uburenganzira bwo gusaba umugabo kumuswera buri gihe iyo abishaka kimwe n’umugabo bituma bahorana umunezero mu rugo.
NTIMUKIMANE
Umwe muri bo iyo yimye mugenzi we buri gihe habaho gukekana kandi bigatuma bacana imyuma bityo ingo zikabura amahoro.
Iyo bimanye kandi hari indwara zishobora kwaduka zikunze gufata mu bwonko ziturutse mu gutekereza cyane nk’umujinya, umutima, igifu, migraine n’izindi
Umugore agomba kugaragariza umugabo ko amukunda, amwitayeho, kumenya icyo akunda, kumubaza icyo ashaka, kabone n’iyo yaba yaramuhararutswe bituma umugabo ahindura imico akamukundwakaza.
Nta mugore utanyara ahubwo bashobora kurushanwa biturutse ku mugabo umuswera n’uburyo umugore yateguwemo. Abagabo benshi ntibazi kunyaza biturutse aho bavukiye n’uburyo barezwemo
Umugore ugira ibinyare bike agomba kurya ibi;amapapayi,igikoma,amamininwa,imyungu,ikivuguto,ibigage n’ubwoko bwose bw’imbuto n’izindi ndyo zigira amazi menshi.
Iyo umugabo akunyaza agukunguta usa naho wahagira ukagira impumpu maze yavunira ukamira umwuka ugasa numize nkeri,cyangwa ukubiswe n’umuhengeri bigatuma uryoherwa.
Umugore ashobora kandi gutaka ugaragaza ibyishimo iyo utari bugufi n’abana yagucumita ugasa n’uwiterera hejuru. Iyo arangije uriruhutsa kugira ngo n’umugabo arangize afite ibyishimo.
Abagore baswerwa bacecetse baca intege abagabo ndetse bikavamo kubahurwa.
Umugore agomba kugira agatambaro ahanaguza umugabo iyo barangije kandi gahora gafite isuku kakabikwa mu cyumba cyereka iyo kameshwe, umugore ni we ugomba kukamesa.
Mushobora kugakoresha mwese kandi umugabo nawe ni byiza kugira ngo ahanagure umugore byongera urukundo.
Kandi mugomba kujya muryama kare kugira ngo muruhuke mushobore kugira icyo mukora mufite amafu ;ni ngombwa kandi ko umugore anywa cyane ibimugaruzamo intege nkamata n’imitobe
Umugore upfubijwe atarangije ashobora kurwara mu nda nyababyeyi, kuko umura we usuka urukonda ruvanze n’imisemburo ivuye mu gisenge cya nyababyeyi maze atarangiza umura ukinyunyira bikitera bikajya mu miyoboro izana intanga ngore bikigira urusoro bigatuma aribwa munda kandi yakwisuzumisha bagasanga nta ndwara afite abaganga bikabayobera.
Umugore kandi iyo buri gihe atarangiza neza, bituma arwara mu mutwe ndetse agahora atishimye hari nubwo kubera tention aba afite mu mubiri ishobora kumutera imisoga mu nda.
Umugore utanyazwa ahora ababara mu kiziba cy’inda,aribwa mu ngingo z’umubiri, ndetse akaribwa no mu mugongo kandi ntiyinshima kuko amavangingo yamupfubiyemo,abenshi bahora bareze imitsi yo mu misaya no mu ijosi.
Umugore agomba gukinga ikiganza ku gituba cye iyo arimo gusoba kugirango inkari ze zidashibura imyanda yasigaye muri toilet rusange bikaba byamutarukiramo maze akahavana mikorobi zanduza igituba.
Umugore iyo agiye gusoba aratambikiza ndetse agashwandarika bityo igituba kikarangara ku buryo inkari zimutarukiyemo zishobora kuvana umwanda muri toilet ukahandurira.


text:
Ishyaka ry’ingabo zabohoye u Rwanda ryabateye iryo guca inzara n’isuku nke mu bo bayobora
Abanyamuryango ba RPF-Inkotanyi bayobora umurenge wa Kinyinya biyemeje guhindura agace batuyemo k’Umujyi wa Kigali, babikomoye ku ishyaka ry’Ingabo zahoze ari iza FPR Inkotanyi zagaragaje mu rugamba rwo kubohora igihugu.
Ni nyuma y’uko basoje amahugurwa yahawe abayobozi b’Umuryango RPF-Inkotanyi mu karere ka Gasabo; bagasura Inzu ndangamateka y’urugamba rwo kubohora u Rwanda iri mu Nteko Ishinga Amategeko.
Bavuga ko bahigiye amasomo y’ubutwari bashobora gukurikiza bagahindura isura y’umurenge batuyemo, nk’umwe mu yigize Umujyi wa Kigali.
Umunyamabanga Nshingwabikorwa w’umurenge wa Kinyinya, Umuhoza Rwabukumba agira ati ”Turava hano twiyemeje guhindura isura y’aho dutuye kuko twabonye Inkotanyi nta kitazishobokera”.
Akomeza agira ati “Urugamba duhanganye na rwo ni imibereho y’abaturage; hari abaturage bagifite imirire mibi, abarwara amavunja, abararana n’amatungo; turagira ngo umujyi wacu ube umujyi koko”.
Anavuga kandi ko ubu nk’abayobozi batangiye kwereka ba nyir’ubwite ikibazo cy’umwanda bafite, abafite imirire mibi bakaba barimo kubashakira ubushobozi bwo kubashyira hamwe no kubitaho ku buryo ukwezi kwa kane kuzarangira hari ikigaragara bamaze guhindura.
Umurenge wa Kinyinya ufite imidugudu ya mbere mu Rwanda igezweho; ariko ukagira n’ibice byitwa akajagari cyane cyane abatuye mu kagari ka Kagugu.
Umujyi wa Kigali watanze amabwiriza y’uko imirenge iwugize (harimo n’uwa Kinyinya) itagomba kororerwamo amatungo, mu rwego rwo kunoza isuku mu ngo no mu mihanda.
Umuyobozi wa RPF-Inkotanyi muri Kinyinya, Mutsindashyaka André yagize ati ”Niba ingabo nk’iyi yararwanaga ifite n’umwana kandi barimo bayirasa; twebwe bitunanije iki kurwanya bwaki n’imirire mibi; bitunanije iki gushaka ahandi twororera inka zikareka kwandagara mu Mujyi wa Kigali."
Abasura Urwibutso rw’amateka yo kubohora u Rwanda ruri mu Nteko, bavuga ko batangarira ubuhanga bw’amashusho, inyandiko n’ibibumbano bigaragaza ubutwari bw’abari ingabo za APR mu gihe cy’urugamba.


text:
Kigali: Bishop Rugamba n’umufasha we n’abandi ba Pasiteri b’amwe mu matorero bahawe Inyemezabumenyi z’amasomo ya Bibiliya bize-Amafoto
Yanditswe na
16 July 2018 saa 08:35'
Mu mpera z’icyumweru twasoje hari kuwa gatandatu taliki ya 14 Nyakanga 2018 mu karere ka Nyarugenge mub murenge wa Kimisagara kw’itorero rya VICTORY Church of Rwanda habeye umuhango wo gutanga inyemezabumenyi kubanyeshuri bakurikiye amasomo ya Bibiliya binyuze mw’ishuri mpuzamahanga rya Ecole Biblique Emaus aho abahawe inyemezabumenyi bari mu byiciro bibiri barimo ababonye Diplome ya mbere ndetse niyo bita Diplome Superieur.
Mu banyeshuri bahawe inyemezabumenyi harimo Bishop Rugamba Albert n’umufasha we bayobora itorero rya Bethesida Holy Church
Mu banyeshuri bize aya masomo harimo abakozi b’Imana batandukanye bayoboye amatorero hano mu Rwanda nka Bishop Rugamba n’umufasha we bayobora itorero rya Bethesida Holy Church n’abandi bantu batandukanye barimo abapasiteri basanzwe mu madini n’amatorero ndetse n’abavugabutumwa ku giti cyabo ntibatanzwe muri aba umuntu yavuga nka Ev.Habimana Francois .
Ecole Biblique Emaus ni ishuri rya Bibiliya umuntu yigamo aho afata ibitabo by’amasobo ya Bibiliya yabugenwe noneho akabyiga maze akazakora ibizamini yatsinda agahabwa inyemezabumenyi noneho umubare w’ibitabo abantu bize akaba ariwo ubashyira mu byiciro bajyamo n’ukuvugako abize ibitabo 12 bahabwa Diplome ya mbere noneho abize 24 bagahabwa Diplome Superieur .
Nkuko Bishop Dr.Joseph Kamanza umuvugizi w’itorero rya Victory Church of Rwanda akaba n’umuhuzabikorwa w’iri shuri rya Ecole Bibiblique Emmaus yavuzeko iri shuri ritari akademique n’ukuvugako ridatanga impamyabumenyi zemewe mu rwego mpuzamahanga ahubwo ritanga inyemezabumeyi ku masomo ya Blbiliya umuntu aba yize .
Rev.Dr.Cosmos guturuka mu gihugu cya Zimbabwe wavuze amagambo yunga mu rya Leta y’u Rwanda
Ati:"Iri shuri rirafasha cyane kuko iyo wize ibitabo byose uko ari 24 ukajya kwiga muri kaminuza ya Theologiya hari amasomo menshi udasubiramo kuko uba ufite inyemezabumenyi yerekana ko wayize icyo gihe ama Credits wagombye kwiga ahita agabanuka".
Uyu muhango wari witabiriwe n’umu Rev.Dr.Cosmos guturuka mu gihugu cya Zimbabwe wavuze amagambo yunga mu rya Leta y’u Rwanda irimo yiga kw’itegeko ryo gushyiraho uburyo umuyobozi w’idini cyangwa itorero agomba byibuze kuba afite impamyabushobozi ya Lisence muri Theologie ,aho yabwiye imbaga y’abari bateraniye aho ko iwabo muri Zimbabwe bitaba byoroshye ko umuntu yatangiza itorero adafite byibuze Licence muri Theologie.
Ati:"Ngaya cyane abakozi b’Imana babona bafite impano z’ubuhanuzi no gukora ibitangaza bakirukankira gushinga amadini batabanje kwiga ,umuhamagaro wagufasha kwigisha neza ariko ntiwagufasha Administration y’itorero n’ibindi byose biba bisabwa ngo uyobore abantu bityo rwose abantu bari mumurimo w’Imana bakwiriye kuyoboka amashuri bakiga kuko rimwe na rimwe basuzugurwa bihereye ku kuba ari abaswa mu bumenyi bw’ishuri".
Mubahawe inyemeza bumenyi harimo abakozi b’Imana batandukanye ba hano mu Rwanda nka Bishop Rugamba n’umufasha we bayobora itorero rya Bethesida Holy Church n’abandi batandukanye bo mu matorero akorera hano mu Rwanda.
Ev.Habimana Francois n’umwe mubanyeshuri bahawe inyemezabumenyi n’ishuri rya Ecole Emmaus
Abakozi b’Imana barangije amasomo yabo bahawe inyemezabumenyi
REBA BISHOP ASOBANURA IMIKORERE YA ECOLE BIBLIQUE EMMAUS: